
PAHC Bages, 4 anys i mig 
de lluita anticapitalista 


La a Plataforma d'Afectades per la Hipoteca i el Capitalisme 
del Bages (PAHC) s'ha convertit en un dels principals refe¬ 
rents de lluita de la ciutat de Manresa. Però allò que sense 
cap mena de dubte la fa especial és que ha transcendit la 
problemàtica concreta de l'accés a l'habitatge. Realitzant ac¬ 



cions contra la pobresa energètica o engegant projectes com 
l'Escola Popular o l'Escola Popular de Dones, va construint 
de mica en mica un contrapoder que combina a la perfecció 
les accions de denúncia amb les accions de proposta. >11 

Repàs dels dos anys 
de govern de la CUP 
a Berga 

Fa dos anys que Berga té un govern municipal cupaire. A 
l'epicentre de la legislatura volem fer un anàlisi des d'una 
perspectiva revolucionària per tal de visibilitzar les limita¬ 
cions que entranya l'exercici del poder a l'hora de fer po¬ 
lítiques que en teoria pretenen capgirar l'estatus quo. > 3 

Ells dispararen primer 


Editorial 


Manresa, juny de 2017 


ACAB 


El dia 30 de maig, es conegué la notícia que 
s'arxivava el cas de la primera Operació Pandora 
que s'endugué el desembre del 2014 a 11 com¬ 
panyes. L'Operació Pandora II ja havia caigut pel 
seu propi pes poc després que es produís. 

Al llarg d'aquests anys, hem hagut de contra¬ 
posar les nostres forces a tot el discurs insti¬ 
tucional i mediàtic que utilitzava la retòrica de 
l'antiterrorisme per condemnar-nos a l'avançada. 
Els titulars dels principals diaris advertien del perill 
que suposàvem les anarquistes i antiautoritàries 
per la societat, reproduint fins a l'embriaguesa els 
discursos policials. I ara què, cabrons? 

Hem vist com matons armats entraven a les nos¬ 
tres cases escrutant fins a l'últim detall la nostra 
intimitat. Hem hagut de donar respostes al ca¬ 
rrer al mateix temps que ens organitzàvem per 
viatjar fins a Madrid, on restàvem a l'espera de 
la decisió d'un jutge sobre el destí de les nostres 
amigues. Hem fet quilòmetres i quilòmetres de 
carretera per poder veure 40 minuts de merda a 
les companyes, entre la ràbia i la impotència de 
no poder-les abraçar. Hem hagut de treure di¬ 
ners de sota les pedres per fer front a les costes 
judicials i a les despeses derivades de les fiances 
o de l'empresonament. Hem realitzat esforços 
col·lectius incommensurables per no defallir, 
per acompanyar-nos en els moments més difí¬ 
cils. Com es quantifica tot aquest dolor? Com es 
pontifiquen totes les nits en vela per la incertesa 
del futur? I allò que resulta pitjor. Encara moltes 
companyes continuen imputades per l'Operació 
Pinyata. 5 d'elles, fartes del xantatge de les mesu¬ 
res judicials preventives, es declararen el 28 d'abril 
passat insubmises a l'Audiència Nacional negant- 
se a firmar dins del marc de la campanya Colze a 
Colze que pretén donar una resposta coherent a 


tanta ignomínia. 

No, encara no ens podem relaxar per 
culpa de policies, fiscals i jutges que 
cobren per destrossar vides. I menys 
ara que una companya fou condem¬ 
nada a 7 anys i mig de presó (mentre 
un altre company fóu posat en lliber¬ 
tat) per haver expropiat suposada¬ 
ment un banc a la ciutat Alemanya 
d'Aachen. Un acte que de ser cert no 
podem més que defensar. El robato¬ 
ri (per explotació o per corrupció) és 
l'acció més estesa entre les classes 
adinerades. Com podríem condem¬ 
nar la reapropiació de diners de les 
oprimides? Per a ella només sentim 
amor i afecte. Per la seva irreductibi- 
litat. Pel seu puny alçat poc després 
de saber que hauria de passar els 
pròxims anys de la seva vida tancada. 
La repressió ha aconseguit parcial¬ 
ment el seu objectiu. Ens ha condem¬ 
nat a la rereguarda just en aquells 
anys on més hauríem pogut aportar. 
En lloc de crear sinergies en espais de 
coordinació comuna, engegar lluites, 
impulsar nous projectes i trucar a les 
portes d'aquelles que ens fan la vida 
impossible hem hagut de destinar 
bona part de les energies a teixir tota 
una mínima estructura antirepressiva 
per mantenir les companyes preses i 
afrontar les costes judicials. 

Les lluites antirepressives tenen sentit 
sempre que serveixin per teixir nous 
llaços de solidaritat i per donar em¬ 
branzida als motius i a les idees per 
les quals lluitem; si com els artistes 
marcials, converteixen una acció 
ofensiva de l'estat en força i energia 
per qui se sent atacat. 


És per això que crec que és de vital im¬ 
portància compartir l'experiència ob¬ 
tinguda durant aquests anys i generar 
complicitats amb altres col·lectius 
colpejats en major o menor mesura 
per la repressió. Assenyalar novament 
que la legislació antiterrorista és la 
punta de llança de tota una doctri¬ 
na jurídica que pretén emmudir la 
dissidència a base d'hòsties. No po¬ 
dem permetre que companyes de la 
PAHC Bages siguin acusades de for¬ 
mar part d'una organització criminal 
pel mer fet d'assenyalar amb pintura 
els bancs que desnonen. No podem 
deixar soles a les artistes que no es 
poden expressar lliurement. Ens hem 
de solidaritzar amb aquelles que per 
cremar fotos del rei són dutes fins a 
Madrid. Hi hem de ser quan detenen 
a gent per manifestar-se pel Primer 
de Maig o que és encausada per en¬ 
cendre una flama a l'Starbucks. 

Sabem que és difícil. I més ara que 
vivim una època de rearmament 
dels estats, tot escudant-se en els 
atemptats de persones que s'han 
tornat fanàtiques per desesperació. 
Encara que ens semblin dramàtiques 
o menyspreables les seves accions, 
hem de recordar que són les políti¬ 
ques colonialistes a l'Orient Mitjà les 
què provoquen que joves sense futur 
s'immolin als nostres nassos. No ho 
podem oblidar. I és que com el Mo¬ 
viment 2 de juny dels anys de plom 
alemanys, hem de recordar en cada 
ocasió que un oprimit es defensi o 
utilitzi la violència, que ells dispararen 
primer. 


Qui som 

Edita: Col·lectiu PÈSOL NE¬ 
GRE. El pèsol negre no és el 
portaveu de cap entitat i per 

Berga: dos anys de govern d'unitat popular 

Berga es la ciutat més important governada per una candidatura que es defineix com anticapitalista. Tanmateix a dos anys de la victòria electoral 
el cert és que les polítiques aplicades disten poc de les de l'anterior equip de govern de Convergència i Unió. 

Barri 

Berga, maig de 2017 



Ja han passat dos anys des de la de¬ 
rrota de Convergència i Unió a les 
eleccions de maig de 2015 i el cert 
és que la victòria de la CUP (per un 
estret marge de 58 vots) va agafar a 
tothom per sorpresa. A l'epicentre de 
la legislatura volem fer un anàlisi des 
d'una perspectiva revolucionària per 
tal de visibilitzar les limitacions que 
entranya l'exercici del poder a l'hora 
de fer polítiques que en teoria prete¬ 
nen capgirar l'estatus quo. 

"La CUP de Berga 
no només no ha 
derogat l'ordenança 
de civisme sinó que 
l'està aplicant tal i 
com feien els governs 
anteriors." 

Tal com dèiem a un anterior article 
publicat al Pèsol Negre 68 la victòria 
de la CUP a Berga no ve acompan¬ 
yada d'un moviment social local fort 
que plantegi alternatives, generi i 
guanyi conflictes en els diferents àm¬ 
bits de les nostres vides. No estem en 
l'escenari de l'existència d'un contra- 
poder que un cop guanyat el carrer 
hagi apostat per la via institucional 
com a eina circumstancial per tal de 
consolidar les victòries populars o 
com a mínim perquè no s'entorpeixin. 
Més aviat s'emmarca en bona part 
dins la lògica electoral clàssica on el 
desgast dels partits de sempre (en 
aquest cas CiU i PSC-ERC) dóna pas 
a noves experiències delegatives que 
poden il·lusionar a capes socials des¬ 
enganyades. Així doncs l'absència de 
moviments socials a l'esquerra de la 
CUP que fiscalitzin les seves polítiques 
fa que fàcilment acabi aplicant polí¬ 
tiques continuistes. Però més enllà 
d'això hem vist una falta de voluntat 
política a l'hora de fins hi tot aplicar 
polítiques socialdemòcrates o canviar 
elements purament simbòlics. En de¬ 
finitiva, les elits locals no han tingut 
cap problema en seguir governant 
des de l'ombra i no han vist perillar 
cap dels seus privilegis. 

InbergaTur 

Potser és el cas més sonat. Al novem¬ 
bre del 2015 l'ajuntament de la CUP 
es veu amb la problemàtica d'haver 
d'afrontar el pagament d'1,2 milions 
d'euros d'un crèdit avalat per ante¬ 
riors equips de govern i que Inberga- 
Tur, l'empresa formada pels rics locals, 
i ara en fallida, no estava disposat a 
afrontar. L'aventura de les elits havia 
de dinamitzar l'hostatgeria de Que¬ 
ralt i l'antiga caserna, però la cosa no 
va sortir com s'esperava i InbergaTur 
va acabar en concurs de creditors i 
amb l'ajuntament havent d'assumir 
el crèdit que els havia avalat anys an¬ 
teriors. És el que es coneix per priva- 
titzar els beneficis però socialitzar les 
pèrdues. El 3 de novembre l'equip de 


govern reunia a la premsa i exposava 
la situació, queixant-se amargament, 
per acte seguit dir que assumirien el 
deute. 

Resulta paradoxal que un dels eixos 
del programa de la CUP al presen- 
tar-se a les eleccions de 2015 fos 
l'auditoria del deute de l'ajuntament 
-mes de 18 milions d'euros- i que 
apostava per «engegar processos 
d'informació publica per identificar 
i destriar el deute, mesurar quina 
part d'aquest es legitima i decidir 
democràticament què s'ha de fer 
amb aquella part que no ho sigui». 
Doncs no només l'auditoria del deute 
es va descartar -paradoxalment van 
al·legar que era massa cara per assu¬ 
mir-la- sinó que davant d'una situació 
de flagrant il·legitimitat del deute es 
va acordar assumir col·lectivament les 
pèrdues dels 19 socis d'InbergaTur. 
No està de més recordar que aques¬ 
ta societat estava conformada pels 
sectors més benestants de la societat 
berguedana entre les que hi trobem 
els amos de muntatges rus - em¬ 
presa que factura més de 10 milions 
d'euros anuals - o la família Sistachs, 
latifundista i de tradició franquista. 

Patum per la Verge 

Un altre desafiament que l'equip de 
govern va haver d'afrontar va ser el 
centenari de la coronació de la Mare 
de Déu de Queralt. Els lobbys catòlics 
organitzats a l'entorn de Queralt 
2016 van pressionar per tal de que tal 
i com s'havia fet cada vint-i-cinc anys 
Berga tingués doble ració patumaire: 
la normal i una extraordinària al set¬ 
embre en honor a la verge. Es dona el 
cas que dues de les 4 patums extraor¬ 
dinàries organitzades en honor a la 
verge van ser utilitzades pel franquis¬ 
me com a actes de propaganda del 
règim i es podria pensar que amb una 
major secularització de la societat 
això podia quedar desfasat. De fet, la 
mateixa alcaldessa va plantejar en una 
entrevista al diari ARA amb data de 
juliol de 2015 la possibilitat de fer un 
referèndum per veure si l'ajuntament 
havia d'assumir un acte de tal enver¬ 
gadura en honor a una figura de guix 
d'una secta religiosa particular. La 
batllessa plantejava la problemàtica 
de falta de diners i el problema del 
deute com a principals esculls per tal 
de dur a terme la Patum. Tanmateix 
va sortir publicat a tots els mitjans 
locals que ja hi havia una subvenció 
aprovada i la patum es va celebrar. 
De seguida la idea del referèndum va 
quedar oblidada i com era d'esperar 
les elits religioses més reaccionaries 
van utilitzar la coronació i la Patum 
com a acte de força i propaganda 
catòlica -amb la presencia de la pla¬ 


na major de l'església catalana- Per 
acabar de reblar el clau el més de ge¬ 
ner sortien publicats els comptes de 
l'orgia catòlica: l'ajuntament havia 
d'assumir 72.000 euros de despeses 
de la Patum de la verge. 

Ordenança de civisme i 
els noms dels carrers 

La CUP de Berga no només no ha 
derogat l'ordenança de civisme sinó 
que l'està aplicant tal i com feien els 
governs anteriors. N'és un exemple 
la recent multa interposada per la 
policia local contra un militant de 
l'Ateneu Terra i Llibertat arran de la 
col·locació de la paradeta de llibres 
per Sant Jordi o la generada arran 
de la campanya de canvi de noms de 
carrers. 


En aquest sentit a finals del 2015 el 
Centre d'Estudis Josep Ester Borràs 
va tornar a presentar una instància 
per reprendre la campanya que pre¬ 
tén canviar alguns noms de carrers 
de Berga de mossens o religiosos per 
figures revolucionaries berguedanes, 
obreres i obrers de Berga de l'època 
dels nostres avis (campanya que va 
néixer el 2005). Es van proposar més 
d'una trentena de personatges que 
han caigut en l'oblit tot i les seves vi¬ 
des exemplars com a lluitadores per 
la llibertat i contra el feixisme. De la 
mateixa manera es van començar a 
fer un seguit d'accions de pressió, tals 
com la retirada de plaques del mos¬ 
sèn Espelt -per violador- i el mossèn 
Armengou -per franquista- i diversos 
canvis de noms simbòlics de carrers. 
En el transcurs d'una d'aquestes ac¬ 
cions públiques i simbòliques en la 
que es penjava una placa de nom 
de carrer en honor al guerriller lli¬ 
bertari berguedà Marcel·lí Massana 
la policia local es va personar i va 
identificar varis militants. El resultat 
va ser una multa de 700 euros fir¬ 
mada per l'alcaldessa en aplicació de 
l'ordenança de civisme que la CUP 
s'havia compromès a derogar en el 
seu programa electoral. Si bé la CUP 
va insinuar que deixaria caducar la 
multa no deixa de ser greu que se se¬ 
gueixi aplicant l'ordenança de civisme 
que diferents col·lectius critiquen per 
classista i autoritària. Però més enllà 
de la multa resulta molt revelador el 
silenci de la CUP sobre una proposta 
tan simbòlica i assumible com la de 
canvi de noms de carrers, ja que més 
d'un any i mig després de l'inici de la 
campanya no hi ha hagut cap movi¬ 
ment en aquest sentit. 

Desobediència 

Sens dubte la judicialització de 
l'alcaldessa per la negativa a retirar 
l'estelada durant una jornada elec¬ 
toral ha estat un dels episodis més 
famosos pel que fa a la política local. 
La seva detenció i les mobilitzacions 
posteriors demostraven que hi havia 
un compromís i coherència en la línia 


política desobedient, almenys pel que 
fa a la qüestió nacional. Tanmateix 
aquest compromís tal i com hem anat 
veient no s'ha vist en temes socials 
locals on la legalitat -també espanyo¬ 
la- s'ha seguit de forma escrupolosa i 
les normes del joc han estat respecta¬ 
des fins a l'última coma. 

''Sobta que la CUP 
no hagi fet cap 
esforç per enfrontar- 
se a les forces vives 
berguedanes, ni a les 
econòmiques ni a les 
eclesiàstiques." 

La via institucional 

Als pocs mesos de governar la CUP 
ja va dir que es veia «obligada» a 
deixar el programa electoral en un 
calaix ja que prioritzaven l'endreça 
de l'ajuntament i l'eixugament del 
deute. De fet si es fa una ullada al 
programa es veu de seguida que no 
s'ha aplicat pràcticament cap de les 
propostes amb les que es presenta¬ 
ven a les eleccions. Ni referèndums, 
ni transparència, ni pressupostos par¬ 
ticipatius, ni auditoria del deute, ni 
municipalització de l'aigua ni assem¬ 
blees veïnals. N'és exepció la gestió 
de la crisi en la comparsa dels plens, 
on finalment i contra tot pronòstic 
l'Ajuntament ha decidit gestionar di¬ 
rectament la comparsa i posar a dis¬ 
posició del poble 149 salts de plens. 


Les possibilitats de canvi revoluciona¬ 
ri dins de la via institucional no exis¬ 
teixen. Els laberints burocràtics i les 
mateixes lleis tendeixen al conserva- 
durisme i son pocs els matisos que es 
poden aplicar des de dins. Ho sabem 
i com anarquistes ho denunciem i ho 
combatem. Però sobta que la CUP no 
hagi fet cap esforç per enfrontar-se a 
les forces vives berguedanes, ni a les 
econòmiques ni a les eclesiàstiques. 
Resulta trist corroborar com de vo¬ 
làtil pot ser un programa electoral i 
com de fàcil és caure en l'inèrcia i la 
complaença amb qui remena de veri¬ 
tat les cireres al Berguedà en benefici 
propi i en contra de la majoria. 

Per altra banda hem vist com alguns 
moviments socials han deixat de cri¬ 
ticar accions de govern per acabar 
convertint-se en corretges de trans¬ 
missió totalment acrítiques amb les 
accions de qui ens governa. El parti¬ 
disme devot s'ha imposat -meravelles 
del delegacionisme- i els que ahir cri¬ 
ticaven segons quines accions avui les 
defensen a capa i espasa perquè són 
els seus qui les duen a terme. El que 
ahir era injustificable avui ja té una 
explicació, les mateixes institucions 
han estat legitimades en un moment 
de profund descrèdit i la seva lògica 
ha impregnat ràpidament una part 
dels moviments socials. 

Es crea la coordinadora A Contracorrent per 
defensar la riera de Monistrol de Calders 



Mostro d'ocumuloció d'escumo o lo Riero de Colders 


Secció Sindical de treballadors 
i treballadores del camp del Sindicat 
de CNT Manresa 
Calders, abril de 2017 

El passat 22 de març es va fer públi¬ 
ca la coordinadora A Contracorrent, 
un espai que naixia amb la voluntat 
d'unir esforços entre entitats i col- 
lectius ecologistes, forces polítiques i 
veïns i veïnes dels municipis de la con¬ 
ca del riu Calders de cara a defensar 
una solució definitiva pels problemes 
de contaminació que arrossega des 
de fa anys aquesta conca. Concreta¬ 
ment, es volen denunciar les elevades 
concentracions d'amoni, nitrats, de¬ 
tergents i tensioactius que provoquen 
fortes pudors i l'aparició d'escumes 
al llarg del curs del riu, així com un 
deteriorament visible de la qualitat de 
l'aigua i de l'estat de l'ecosistema del 
riu. És per això que durant aquests 
mesos s'està realitzant una campanya 
batejada amb el nom H20 / HN4+ a 
tots els municipis afectats amb xerra¬ 
des, contacontes, exposicions, recor¬ 
reguts pel riu, i tot tipus d'activitats, 
que acabarà els pròxims 6 i 7 de maig 
amb una caminada pel curs del riu 
entre Navarcles i Moià. 

El problema ve de lluny, i no només 
prové de les limitacions i insuficièn¬ 
cies de la depuradora de Moià per 
tractar tot el volum d'aigua que li ar¬ 
riba i els diferents contaminants que 
vénen principalment dels polígons 
industrials, sinó que també trobem 
abocaments incontrolats com purins, 
aigües grises o residus urbans, que es 
sumen al problema de la depuradora. 


Si a això hi afegim que sovint trobem 
tales indiscriminades del bosc de ribe¬ 
ra, s'està posant en perill no només la 
qualitat de l'aigua sinó també el ma¬ 
teix ecosistema del riu. 

A més, denuncien que les administra¬ 
cions, ajuntaments, Agència Catalana 
de l'Aigua i Departament de Medi 
Ambient, han omès per activa o per 
passiva les seves obligacions per tro¬ 
bar-hi solucions. 

És per això que s'està demanant de 
promoure un Pla Director enfocat a la 
conca del riu per tal de regular i gesti¬ 
onar tots aquells temes que l'afecten, 
una moratòria en els abocaments in¬ 
dustrials fins que el problema estigui 
resolt, una diagnosi i mapeig sistema¬ 
titzat de tots els punts d'abocaments 
incontrolats, i l'aplicació de sancions 
a les empreses o persones que incom¬ 
pleixin la legislació. 

Des de la nostra Secció Sindical, com 
a part afectada per l'estat de l'aigua 
de la riera de Calders, volem afegir 
algunes qüestions més a la lluita que 
s'està portant a terme en defensa del 
riu. Com bé s'apunta ja en diverses 
xerrades que s'han realitzat, la gestió 
de l'aigua no és un tema que hàgim 
de reduir a si tenim depuradores en 
els pobles capaces de gestionar totes 
les aigües residuals que produïm, que 
sembla que és la solució que ens ofe¬ 


reixen amb la nova depuradora, sinó 
que creiem necessari conèixer quins 
recursos hídrics tenim i com fluctuen 
amb els anys de cara a prioritzar usos 
i veure de forma col·lectiva quin mo¬ 
del territorial volem construir. 

No tenim problema en dir-ho: els 
interessos dels empresaris que s'han 
muntat un munt de fàbriques als 
polígons no són els nostres. La can¬ 
tarella de que donen treball és certa, 
però caldria preguntar-se quin tipus 
de treball donen i veure d'un en un 
com tracten els treballadors i treballa¬ 
dores d'aquestes empreses. El que sí 
que sabem del cert és que donen uns 
bons beneficis als seus propietaris i un 
bon grapat de merda al riu, i a sobre 
la nova depuradora la pagarem en¬ 
tre tots; ja podrien socialitzar guanys 
igual que socialitzen costos. 

Deixem-ho aquí; ens titllaran d'utò¬ 
pics. La veritat és que no cal ser molt 


radical per adonar-te que hem de 
prendre alguna mesura. No pot ser 
que l'estiu passat Aigües de Manresa 
anés de bòlit perquè se li estan asse¬ 
cant un munt de pous en tots els po¬ 
bles, hi hagi gent que no pugui regar 
els horts perquè la riera baixa seca, i 
no s'hagi comentat res a cap lloc ni 
mitjà; que la gent de ciutat o la ma¬ 
teixa gent del poble no sàpiga per la 
sequera que hem passat i estem pas¬ 
sant (encara que aquest any sembla 
que remunta), i encara avui alguns es 
quedin tranquils parlant d'ampliaci¬ 
ons de l'escorxador de Moià o, com 
prefereixen dir-ne, modificacions. 

Res; cadascú a lo seu. Només ens 
queda dir que l'aigua és quelcom 
molt preuat, i més que ho serà; i que 
és quelcom que és de tothom i de 
ningú, i que per això mateix hem de 
ser totes i tots qui decidim el futur de 
la nostra aigua, sense complexos, que 
ells s'equivoquen sempre i després 


aquí ningú passa comptes. Encara 
que no ho sembli, encara hi ha pobles 
a l'Estat on l'aigua és quelcom comú 
del poble; ni tan sols de l'ajuntament: 
de tots i totes les veïnes del poble. I 
són aquests qui organitzen els afers 
de l'aigua i saben del cert que si no 
en tenen cura la natura mor;, i si la 
natura mor nosaltres morim. I sembla 
que ni el capitalisme ni els nostres be¬ 
naventurats polítics entenen aquesta 
part. 

Per acabar, mostrar tot el nostre su¬ 
port a les organitzacions, entitats i 
veïnes que lluiten per la defensa del 
riu Calders. 

El model econòmic impulsat per Manresa 2022 


A Saco Man 

Manresa, maig de 2017 

En anteriors números del Pèsol Negre 
ja hem esmentat els interessos i les 
possibles conseqüències que pot tenir 
Manresa 2022 

En aquesta ocasió volem realitzar una 
crítica des d'una perspectiva econò¬ 
mica. És a dir: analitzar què suposa 
apostar pel turisme com a model de 
desenvolupament. Per mirar el futur, 
ens va bé mirar endarrere. 

Les tràgiques conseqüències d'apos¬ 
tar per l'especulació urbanística de la 
construcció sense fre ja les hem vist i 
foren més evidents amb l'eclosió de la 
crisi econòmica del 2008. A Manresa 
sorgiren en un tres i no res desenes 
d'edificis nous que rosegaren l'ara tan 
esventada Anella Verda de la ciutat. 
Molts d'ells quedaren buits o a mig 
fer. S'estengueren polígons industrials 
i s'implantaren les grans superfícies 
d'oci i comercials que han anat min¬ 
vant el petit comerç del centre. I és 
que el POUM del 1981 (revisat i actu¬ 
alitzat el 1997) permetia impunement 
seguir eixamplant i construint una 
ciutat que preveien havia d'arribar als 
100.000 habitants. Els responsables 
polítics municipals d'aquest nefast 
plantejament esquitxen tant a Con¬ 
vergència com als successius governs 
Tripartits. Els responsables econòmics: 
els Bancs, les Caixes, les promotores, 
constructores i immobiliàries que 
aprofitant l'avinentesa també sucaren 
amb les obres públiques. 

Amb l'accentuació de la crisi tot es¬ 
clatà: centenars de persones veieren 
com al perdre la feina se'ls esfondrà 
també el somni de tenir un habitatge 
propi mitjançant l'estafa hipotecària. 
Impulsar la construcció com a model 
de desenvolupament implica veure 
l'habitatge com un negoci. 

Mentrestant, el centre històric de la 
ciutat s'anava deixant espatllar i que¬ 
ia en l'abandonament. Aquelles que 
diuen que el Barri Antic no es vol gen- 
trificar, obliden a consciència que la 
primera fase de tot procés gentrifica- 
dor és deixar que els barris es deteri¬ 
orin per forçar una baixada dels preus 
dels immobles i permetre l'entrada 
dels mitjans i grans inversors. Atès 
que moltes immigrants han d'anar a 
viure als barris degradats degut a la 
seva situació precària, la premsa o la 


policia poden fomentar el racisme. 
L'immigrant és un boc expiatori: si el 
veí autòcton identifica la degradació 
del barri amb l'arribada de persones 
d'altres cultures, els autors verídics de 
la degradació—els bancs, propieta¬ 
ris i polítics—queden impunes. Avui 
ens trobem que Manresa és una de 
les ciutats de Catalunya amb més pi¬ 
sos buits per habitant, concretament 
8.000 habitatges, que representen el 
21 %. 


"Obliden a consciència 
que la primera fase 
de tot procés 
gentrificador és 
deixar que els barris 
es deteriorin per forçar 
una baixada dels preus 
dels immobles i 
permetre l'entrada 
dels mitjans i grans 
inversors" 


Resulta si més no ressenyable que les 
úniques que havien alertat d'avant- 
mà i assenyalat l'absurditat d'aquest 
model especulatiu foren els col·lectius 
anticapitalistes de la ciutat, cosa que 
ningú sembla recordar. 

Ara volem fer sonar de nou les alar¬ 
mes. Si anteriorment el model de des¬ 
envolupament havia passat pel boom 
de la construcció, actualment la ten¬ 
dència de motor econòmic impulsada 
per les institucions sembla ser el tu¬ 
risme de façana. Altre cop s'utilitza la 
fórmula de buscar solucions ràpides a 
problemes estructurals. 

A ciutats com a Barcelona ja estem 
veient les repercussions que té apos¬ 
tar per aquest model. La sobresatu- 
ració turística està fent que cada cop 
menys veïnes puguin permetre's viure 
als barris cèntrics de la Ciutat Comtal, 
desplaçant-se als barris perifèrics. Els 
propietaris de pisos fan moobing per 
fer fora als antics llogaters. A l'aug¬ 



L'oficina de Turisme de Manresa situada a la Plaça Major 


ment del preu dels lloguers s'hi suma 
l'augment del preu dels productes. A 
poc a poc i de mica en mica, es va 
canviant la fisonomia dels barris que 
s'omplen de botigues, bars hipsters, 
hotels i restaurants destinats a turis¬ 
tes. Aquest fet trenca també la possi¬ 
bilitat de crear qualsevol teixit associ¬ 
atiu. Un augment del turisme també 
suposa un augment d'efectius polici- 
als i del control social. 

A més a més, apostar pel turisme és 
apostar pel sector serveis. I més con¬ 
cretament, per l'hostaleria. Aquest 
sector és un dels més precaritzats i 
on la vulneració dels drets dels treba¬ 
lladors es fa més palès. Posant com 
a referència altre cop la capital cata¬ 
lana, allí el 97% dels contractes són 
en precari, més del 40% duren menys 
de set dies i el 50% són a jornada re¬ 
duïda. A sobre, l'hostaleria és un dels 
sectors amb més hores extra en ne¬ 
gre. Aquest és el model al qual ens 
volen sotmetre. 

Òbviament a ciutats com Manresa 
l'impacte que pot tenir l'onada tu¬ 
rística serà menor a la de Barcelona. 
Si tenim en compte les previsions de 
l'Ajuntament, al llarg del 2022 hau¬ 
rien de venir 100.000 visitants: és a 


dir, de març a octubre, 500 visitants al 
dia. Cal tenir en compte però que els 
turistes no es repartirien equilibrada¬ 
ment per tota la ciutat, sinó que bàsi¬ 
cament es passejarien (i alguns allot¬ 
jarien) al Barri Antic i les Escodines. 

A partir d'aquí plantegem dues hi¬ 
pòtesis: si Manresa 2022 triomfa, es 
posarà en marxa la segona fase de la 
gentrificació, pensada a curt termini. 
Consisteix a dur a terme petites millo¬ 
res que en un principi poden suposar 
una alenada d'aire fresc per les veïnes 
fartes de l'abandonament, aprofitant 
les ajudes de diversos estaments ins¬ 
titucionals i patrocinis d'empreses. 
Però Manresa 2022 és vist com un pla 
estratègic de primera magnitud: és a 
dir, està pensat per formular canvis a 
mitjà i llarg termini, a anys vista. I és 
llavors quan es veurà la veritable cara 
de la gentrificació amb la tercera fase: 
la que acaba amb l'expulsió de les 
habitants més empobrides dels barris 
cèntrics. Perquè això passi però, s'ha 
de mantenir un flux constant de turis¬ 
me que és on es destinen actualment 
tots els esforços. 

La segona hipòtesi possible és el fra¬ 
càs rotund de Manresa 2022. Que 
malgrat els esforços de l'Ajuntament, 


les picades de porta al Vaticà i a la 
Conselleria de Cultura de Santi Vila, 
poca gent participi del tan esbombat 
esdeveniment i de la fal·lera ignasiana. 
En aquest cas es posaria en evidència 
l'absurda derivació de fons públics a 
equipaments innecessaris i estaments 
eclesiàstics en un nou nyap. 

Cap de les dues hipòtesis ens sembla 
que aportin resultats desitjables 

En definitiva, Manresa 2022 segueix a 
la perfecció el plantejament neolibe- 
ral globalitzat del desenvolupament 
pel desenvolupament, basat en els 
treballs precaris i la gentrificació, tot 
negant els arguments tan necessaris 
que defensen un decreixement i un 
retorn a les autonomies econòmiques 
dels barris i municipis. 

Al cap i a la fi, el què volen algunes és 
fer diners a costa de les altres. Estem 
segures que als liberals manresans, 
per ateus que siguin, els hi és igual 
vendre la imatge de Sant Ignasi per 
tal de fer negoci. Vendrien la mateixa 
imatge de Durruti si fos rendible i ha¬ 
gués estat per les nostres terres. 

La plantilla de neteja viària de 
Manresa en lluita 

Entrevista al Josep, delegat de CGT i membre del Comitè d'Empresa sobre les actuals condicions laborals 



Unx 

Manresa, maig de 2017 

Parlem amb en Josep, delegat de 
CGT i membre del Comitè d'Em¬ 
presa de la neteja viària de Man¬ 
resa, sobre les actuals condicions 
laborals i la lluita que estan duent 
a terme. 

Quines són les condicions labo¬ 
rals a les què han de fer front les 
treballadores de neteja de Man¬ 
resa? 

Les condicions no són del tot do¬ 
lentes pel que fa referència als drets 
laborals, el problema està en els ni¬ 
vells d'exigència per part de l'Ajun¬ 
tament per realitzar el servei; estem 
rebent una forta pressió per part del 
Departament Tècnic de l'Ajuntament 
de Manresa i directament des dels 
comandaments intermedis de l'em¬ 
presa. Volen un nivell de neteja molt 
superior al què es pot donar amb els 
recursos que disposem. Això crea 
una pressió sobre la plantilla de les 
treballadores molt forta i la gent està 
molt saturada i estressada, amb una 
pressió a nivell psicològic molt forta. 
Hi ha gent que agafa baixes per mo¬ 
tius psicològics. Pot semblar que els 
treballadors de neteja estem molt bé, 
pot semblar que estem molt relaxats, 
però no és el mateix estar a dins que 
estar a fora de l'empresa. Hem de te¬ 
nir en compte que estem treballant 
de cara al públic i per l'Ajuntament, 
de manera que qualsevol ciutadà pot 
fer-te d'encarregat, es veuen amb el 
dret de poder venir i dir-te qualsevol 
cosa sobre la teva feina, que si l'estàs 
fent malament, etc... sense saber-ne. 
A més nosaltres tenim l'ordre expres¬ 
sa de no poder contestar res, que ens 
ho hem de callar tot, i això també ge¬ 
nera angoixa i impotència. 

"El Servei d'Ocupació 
del Departament del 
Treball instava a 
l'empresa a prendre 
mesures sèries perquè 
aquí a Manresa es 
superava la mitja 
estatal de baixes per 
accident laboral" 

A més a més, a nivell d'accidents 
laborals, a finals del 2015 ens van 


passar un document des del Servei 
d'Ocupació del Departament del 
Treball de Barcelona que instava a 
l'empresa a prendre mesures sèries 
perquè aquí a Manresa es superava 
la mitja estatal de baixes per accident 
laboral. Hi ha un alt índex de baixes i 
les baixes d'accident sovint van lliga¬ 
des amb l'estrès. 

Quina és l'empresa que gestiona 
el servei de neteja? 

És una Unió Temporal d'Empreses 
(UTE) que es va presentar al darrer 
concurs que va oferir l'Ajuntament. 
Un 95% de l'empresa és de Fomento 
de Construcciones y Contratas i un 
5% del grup Soler. I és que el fet que 
hi hagués una empresa local sumava 
punts en la concessió. I llavors van fer 
aquest pariper amb el Grup Soler. Jo 
porto 7 anys al comitè d'empresa, la 
UTE porta 3 anys i encara no conec a 
cap representant del Grup Soler, se¬ 
guim treballant amb la mateixa gent 
de FCC. 

Quina és la lluita que dueu a ter¬ 
me? 

Una de les coses per les què hem llui¬ 
tat molt ha estat pel tema de la pre- 
carietat contractual. Tots els contrac¬ 
tes que hi ha de gent en precari l'únic 
que generen són por. I la gent que 
té por rarament s'enfronta a l'empre¬ 
sa per defensar els seus drets. Vam 
lluitar molt fa un i mig, pressionant 
a l'Ajuntament i a l'empresa perquè 
fessin fixa a gent que portava 6, 7 o 8 
anys fent suplències. Vam aconseguir 
que 9 contractes de suplències fossin 
fixes progressivament. Nosaltres haví¬ 
em tingut una plantilla de 98 treballa¬ 
dors, i arrel de les retallades del 2011 
en el pressupost de l'Ajuntament, les 
jubilacions, acomiadaments, vacants 
per defunció i per invalidesa havien 
rebaixat el nombre de treballadors 
fins a 72. Va pujar llavors el nombre 
de treballadores precàries, i la gent en 
precari no sol fer res, perquè tenen 
por de ser acomiadats, s'entén. 

"Tots els contractes 
que hi ha de gent en 
precari l'únic que 
generen són por" 

Això et crea un problema com a sin¬ 
dicalista, perquè molts cops 'has de 
callar per tal de no perjudicar a les 


companyes en precari, ja que segura¬ 
ment seria l'últim contracte signarien. 

Quin paper hi juguen CCOO i 
UGT en tot aquest conflicte? 

Dins l'empresa aquí a Manresa treba¬ 
llar en Comitè és gairebé impossible 
perquè potenciat per l'empresa s'ha 
inoculat molt bé el paternalisme a tra¬ 
vés dels sindicats majoritaris. El ''no et 
preocupis per res que jo t'ho solucio¬ 
no tot". Han individualitzat molt tot 
això. Quan vaig arribar em vaig trobar 
que molts treballadors entenien el 
sindicalisme com "a mi m'han de pro¬ 
tegir, jo no he de fer res" perquè ja ve 
el "papa sindicalista" a solucionar-ho. 

"No només t'has de 
preocupar per tu sinó 
pel global de la 
plantilla" 

No hi ha emancipació del treballador 
en aquest aspecte que des de la CGT 
hem intentat introduir, juntament 
amb el de "no només t'has de pre¬ 
ocupar per tu sinó pel global de la 
plantilla". I mai hem intentat negociar 
amb l'empresa per casos individuals. 
Tot el què hem fet però ha estat dins 
de l'empresa. Havíem intentat fer 
alguna acció fora l'empresa a nivell 
de mobilitzacions, però els altres sin¬ 
dicats el què fan és anular qualsevol 
iniciativa, generant por a la plantilla. 
No hem d'oblidar que aquests sindi¬ 
cats estan totalment polititzats. 

A més a més, aquests sindicats no te¬ 
nen problema en agafar a qualsevol 
element, els hi és igual la ideologia 
política, han tingut a gent de PXC 
dins de sindicats com la UGT, ens 
han estat boicotejant des que vam 
presentar l'alternativa de CGT dins 
l'empresa. 

A les darreres eleccions a l'empresa 
vam ser els virtuals guanyadors ja que 
els vam treure un delegat a CCOO i 
molts vots a UGT. La feina feta al dar¬ 
rers 4 anys per CGT es va veure re¬ 
compensada. 

Quines millores proposeu? 

Ara mateix la demanda principal que 
tenim és la de recuperar els recursos 
que teníem abans del 2011, que aug¬ 
menti la plantilla. A part de retallar el 
pressupost i els serveis, es vol aug¬ 


mentar la qualitat del servei, tot amb 
menys pressupost i menys recursos. I 
això és impossible d'assolir. 

Ara un escombraire ha de fer de tot, 
escombrar, treure herbes, etc.. han 
augmentat els plànols, molt per sobre 
del què pot fer un escombraire. I per 
què no dir-ho, demanem que millo¬ 
rin els sous, la bossa de la compra va 
pujant i els sous es mantenen. Aquest 
any ens ha pujat un 0'25 de l'IPC es¬ 
tatal, això els hi serveix per poder dir 
després a la premsa que ens han pu¬ 
jat els sous. 

L'Ajuntament s'ha posat directament 
a organitzar la feina dins de l'empresa 
sense tenir una visió real de les autèn¬ 
tiques necessitats de la ciutat, funci¬ 
onàvem millor abans. L'empresa està 
enfonsada en paperassa i informes 
que no serveixen per res. Tan per tan, 
que municipalitzin l'empresa si l'estan 
controlant ells! Això sí, sense rebaixar 
sous ni drets de les treballadores. 

Algunes persones es queixen de 
l'augment del preu del servei de 
recollida d'escombraries. A què 
creieu que és degut? 

La gent es pensa que som uns privi¬ 
legiats. Un escombraire de l'empresa 
que porta 15 anys rep un sou mensu¬ 
al de 11 00 euros nets, no ho conside¬ 
rem pas una exageració, i això és un 
estigma que tenim a nivell de ciutat. 
Si l'Ajuntament es gastés els diners en 
coses que toquen potser es podrien 
deixar de pagar aquests impostos o 
com a mínim rebaixar-los. 


Jo trobo car el què paga l'Ajuntament 
pels serveis, per l'amortització de la 
maquinària i/o les instal·lacions, l'em¬ 
presa està fent de banc per a l'Ajun¬ 
tament, fa anys tenia un deute de 
6 milions d'euros aprox. que suposo 
que hauran anat pujant interessos pel 
refinançament del deute, cosa que fa 
allargar el mateix deute en el temps. 

Al 2011 van fer una retallada al pres¬ 
supost de neteja de 250.000€ que 
curiosament van anar a parar a la 
zona blava, empresa subcontractada 
de FCC. 

Del què es tracta és de monopolitzar 
el sector, empreses d'aquest calibre 
tenen endeutats a molts Ajuntaments 
de tot l'estat, i quan van a negociar 
amb el govern de torn, concessions 
d'obres públiques de fortes inversi¬ 
ons, se les enduen. 

Juguen amb la idea d' "aquí potser 
perdo una mica però és que allà gua¬ 
nyo molt més!" 

Capitalisme pur i dur. 

Justícia 

REVOLUCIONÀRIA 

Més enllà del càstig i la venjança 


T ot sistema polític es dota d'uns meca¬ 
nismes per mantenir l'ordre establert 
i les normes que s'han estipulat. Aquests 
mecanismes contemplen la legislació (cre¬ 
ació de la llei i dels drets civil i penal, els 
quals tipifiquen què és infracció, frau, de¬ 
licte o crim), l'estament que vetlla pel seu 
compliment (aparell judicial) i les eines de 
càstig o sanció segons sentenciï l'aparell ju¬ 
rídic (les penes i les seves institucions). Per 
tant, quan parlem de sistema punitiu, ens 
referim a aquests tres conjunts, els quals 
són interdependents i conformen una uni¬ 
tat en si mateixa "creadora d'una veritat 
interna i externa", en termes Focaultians, 
"de coneixements imposats des d'una cre¬ 
ació política". 

Les característiques de l'actual sistema 
punitiu espanyol (i en general en el món 
occidental) estan marcades pels diversos 
sistemes de poder/dominació. L'objectiu 
fonamental, com ja hem esmentat, és el 
sosteniment i sotmetiment polític-econò- 
mic-social, castigant i "corregint" els com¬ 
portaments que trenquen amb l'ordre es¬ 
tablert normatiu. Els diversos ordenaments 
són productes de les desigualtats estructu¬ 
rals del sistema. Molts són els anàlisis que 
ens indiquen els trets classistes, racistes i 
heteropatriarcals dins del sistema punitiu: 
des de la creació de la llei i el dret, fins al 
compliment de condemna a les "instituci¬ 
ons totals" de privació de llibertat. 

El càstig i la venjança són els dos elements 
essencials per entendre la resolució dels 
conflictes en la nostra societat democràti¬ 
ca. En altres paraules, el càstig és la pro¬ 
tecció dels interessos del sistema de poder 
dins de l'actual marc punitiu. Un exemple 
molt il·lustratiu és que del total de con¬ 
demnes de presó, un 63% són per delictes 
de motivació econòmica (contra la propie¬ 
tat privada i salut pública) i el 90% de les 
persones condemnades procedeixen de 
les classes socials més baixes, en dades de 
2016. Així doncs, la necessitat derivada de 
les desigualtats no és considerada dins del 
sistema punitiu, sinó que es castigada en 
benefici de la propietat privada i l'acumu¬ 
lació de capital. 

La pena, per tant, és unidireccional i jeràr¬ 
quica: de dalt cap a baix. No hi ha possi¬ 
bilitat de maniobra perquè els reglaments 
són tancats. La venjança, juntament amb 
l'efecte d'exemplificació, és l'interès màxim 
que trobem darrere el càstig i no la "rein- 


serció social" com el discurs institucional 
propaga. "Ull per ull, dent per dent" com 
diu la dita popular. Es sanciona per contra¬ 
restar el "prejudici" que s'ha causat al siste¬ 
ma, s'empresona com a moneda de canvi 
del "mal" que s'ha generat. El greuge que 
s'ha provocat s'ha de pagar amb una pena; 
si ets rica la podràs comprar i deslliurar-te 
d'ella, si no ho ets, l'hauràs de complir. No 
hi ha debat, no hi ha punt de reflexió, no 
hi ha cap mena d'intencionalitat en en¬ 
tendre l'arrel del conflicte més enllà de lo 
tipificat, el qual podrà servir com a atenu¬ 
ant o agreujant. Mostra d'això és l'actual 
tendència al populisme punitiu i l'augment 
de la durada de les condemnes penals (per 
molt que en els últims anys, a causa de la 
massificació penitenciària, s'hagin rebaixat 
en determinats delictes) en una institució 
tan exterminadora com la carcerària. 

Diverses són les opcions i paradigmes que 
s'han plantejat com alternativa al sistema 
punitiu actual. Des de l'abolicionisme radi¬ 
cal, ideat per autores com Louck Hulsman 
o Emile Giraldin, es proposa no només l'eli¬ 
minació de les presons, sinó un trencament 
amb la pròpia essència punitiva. Per fer-ho, 
l'abolicionisme radical proposa treure dels 
ordenaments penals i civils les bases penals 
que sostenen el sistema repressiu, violent 
i institucionalitzat del dret penal per pro¬ 
posar altres maneres que permetin que hi 
hagi una reparació del dany causat, analit¬ 
zant cada conflicte en singular i tenint en 
compte les diverses desigualtats estructu¬ 
rals. Evidentment, aquest nou paradigma 
hauria d'anar acompanyat per un canvi 
estructural de la societat. En aquest sen¬ 
tit, també la pedagogia antiautoriatària o 
llibertària, com les postures del pedagog 
Alexander S.Neill, teoritza en abandonar 
el càstig i la prohibició per establir límits 
basats en el respecte i la responsabilització 
dels propis actes. 

Evidentment, aquesta tasca no és gens fà¬ 
cil. Per això hem volgut fer aquest dossier 
central, per poder oferir una pinzellada de 
les diverses alternatives a l'actual sistema 
punitiu imperant, ja sigui a nivell micro 
amb la resolució dels conflictes en els nos¬ 
tres espais polítics com a nivell macro en 
diverses comunitats a nivell internacional. 
Alternatives que tenen els seus punt forts 
i també les seves contradiccions, però que 
en tot cas han suposat i suposen una al¬ 
tra via més horitzontal, antidiscriminatòria 
i holística per a la resolució dels conflictes. 

JUSTÍCIA EN UN PROCÉS DE 
REVOLUCIÓ O D’AUTONOMIA 


n 


V-^ualsevol viatger que circu¬ 
lés per camins públics en el món 
asteca, podia agafar la quantitat 
de panotxes que necessités de les 
4 primeres rengleres per fer callar 
la seva panxa buida. Però si l'home 
per avarícia, buscant enriquir-se, 
saquejava aquell camp de blat de 
moro per comerciar-hi o amb fins 
acumulatius i era descobert, podia 
ser condemnat a mort. D'aquesta 
forma curiosa regulaven els aste¬ 
ques l'acte del robatori, despenalit- 
zant aquelles que agafaven aliment 
per necessitat. Res més lluny de 
l'òptica jurídica oficialista actual, 
que protegeix els lladres de guants 
blancs i persegueix a les pobres que 
no tenen altre opció que robar per 
tenir una vida digna. Un mer exem¬ 
ple entre tants de com muten les 
perspectives sobre com fer front als 
conflictes que apareixien en les so¬ 
cietats. 

Ara, però, volem exposar quines 
formes de justícia han emanat de 
diversos processos revolucionaris 
inconclusos; o quines propostes 
han realitzat aquelles que, sent un 
gra de sorra dins d'un desert, han 
assolit alts graus d'autonomia sobre 
els seus territoris amb la dificultat 
de fer-ho rodejats de neoliberalis- 
me i dels seus valors caducs. Expe¬ 
riències que no estan exemptes de 
contradiccions ni possiblement són 
la panacea. Poden ser referents en 
molts aspectes i de ben segur que 
en d'altres no ho són. Però, és pos¬ 
sible encara creure que després de 
la revolució tot serà una utopia de 
flors i violes exempta de conflictes? 
Aquesta visió utòpica ens sembla 
fàcilment equiparable a la menta¬ 
litat religiosa que ens promet un 
món feliç en una vida pòstuma. 

Les anarquistes sempre hem dit que 
la pedagogia és la principal font de 
transformació social. Afegim que si 
no existís la propietat privada no hi 
hauria la necessitat de robar; que 
si la droga no fos vista com un ne¬ 
goci no caldria penalitzar-la. Amb 
aquests arguments al·leguem que 
es reduiria més del 70% de la po¬ 
blació carcerària actual, empreso¬ 
nada per dur actes de robatori o pel 
tràfic de substàncies estupefaents. 
Amb tot, l'experiència històrica de¬ 
mostra que és impossible desenvo¬ 
lupar una revolució integral en un 
tres i no res. Almenys durant una 
fase transitòria s'haurà de conviu¬ 
re amb estructures revolucionàries 
mínimes (no estatals) que gesti¬ 


onin l'ordre públic, o les proble¬ 
màtiques derivades del tan nefast 
llegat capitalista. Perquè no es pot 
col·lectivitzar tot en un dia. Tampoc 
es pot acabar amb el llegat indivi¬ 
dualista, l'afany acumulatiu o la 
mentalitat patriarcal en un cop de 
vareta màgica. I què es farà amb 
aquelles que, veient com perden els 
seus privilegis, s'oposin al projecte 
revolucionari? Tot un cúmul de re¬ 
alitats incòmodes que per molt que 
ignorem no deixaran de ser-hi pre¬ 
sents. És per això que hem de mirar 
al present i al passat per veure com 
s'ho han fet i com s'ho fan aquelles 
que tenen la voluntat de lluitar per 
un món millor i han hagut de lidiar 
amb la dura tasca de desenvolupar 
una justícia revolucionària. 

Abans de començar, voldríem acla¬ 
rir que malgrat els esforços, se'ns 
fa difícil treure'ns de sobre les 
perspectives eurocèntriques i que 
parlem de realitats molt comple¬ 
xes sobre les que per culpa d'espai 
i dels límits del coneixement propi 
no podem aprofundir. 

Justícia del 
Nosaltres a les 

COMUNITATS 

ZAPATISTES 

Dins d'aquest recorregut d'alterna- 
tives de justícia hem de ressenyar 
sense dubte les comunitats zapa- 
tistes. Anomenen a la seva justícia 
"Justícia del nosaltres" o "Justícia 
Comunitària", entenent que dins la 
cosmovisió zapatista, la criminalitat 
posseeix una arrel eminentment so¬ 
cial i que no es deriva d'una qualitat 
particular de la persona. Lenkersdof 
li posa l'adjectiu de "restitutòria". Es 
parteix de la lògica que la venjança i 
la justícia emanen d'arrels diferents. 
La primera es deriva del terme llatí 
vis, que significa força i és l'origen 
també de paraules com violència 
o violació. La segona es relaciona 
amb el terme sànscrit yoh, que vol 
dir sanar i salvar. 

En lloc de la venjança optarien per 
la justícia, que prendria un sentit 
bidireccional: per un cantó es bus¬ 
caria la forma de minvar el dany 
comès i per l'altre es treballaria per 
a que la persona que ha comès el 
delicte es recompongui altre cop. 
Així doncs, per posar mers exem¬ 
ples, una persona que cometi un 
delicte d'homicidi se li aplica la me¬ 


sura de cuidar la família que quedi 
orfe fins que els afectats es puguin 
mantenir per si mateixos; i se li sos- 
trau la meitat dels seus béns (si en 
té) tot donant-los als dolguts. Per 
tal de protegir la selva de la tala, si 
algú talla un arbre pel seu aprofita¬ 
ment comercial n'haurà de plantar 
dos. 

I és que en el territori zapatista el 
càstig no consisteix tan en separar 
a la persona que comet un delicte 
dels espais i els temps de la soci¬ 
abilitat, mitjançant el tancament, 
sinó com una intensificació de la 
integració social mitjançant tasques 
d'índole comunitària. 

La justícia és impartida en dues 
instàncies: el municipi autònom i 
les Juntas de Buen Gobierno, que 
serien les instàncies superiors i que 
intervenen en aquells casos que el 
municipi no és capaç de resoldre. 
Cada comunitat designa una per¬ 
sona com a jutge o jutgessa i un 
suplent. Un càrrec que, com tots 
els altres, és rotatiu. Si el dret oficial 
col·loca a denunciant i denunciat 
davant l'Estat, l'agent zapatista de 
justícia teòricament seria un medi¬ 
ador que imposa un marc de dià¬ 
leg i de negociació per resoldre els 
problemes. 

També és ressenyable com actuen 
davant els seus enemics. Una prova 
fefaent seria la resolució que tingué 
el primer judici popular contra el 
General de la Divisó Absalón Cas¬ 
tellanos Domínguez, que fou de¬ 
tingut en qualitat de presoner de 
guerra just després de l'alçament 
zapatista. Tot i ser condemnat a ca¬ 
dena perpètua per haver reprimit, 
segrestat, torturat, violat, assassi¬ 
nat i haver pres les terres a indíge¬ 
nes chiapanencs, se li commutà la 
pena i se l'alliberà tot afegint: se'l 
condemna a viure fins l'últim dels 
seus dies amb la pena i la vergonya 


d'haver rebut el perdó i la bondat 
d'aquells que tant de temps humilià 

(...). 

Amb tot, també tenen les seves lí¬ 
nies vermelles: en casos greus com 
les violacions sexuals, l'assemblea 
també pot determinar que una per¬ 
sona sigui expulsada de la comuni¬ 
tat. 

Els zapatistes doncs opten per un 
sistema judicial que de ben segur 
és més participatiu, més pròxim, 
menys venjatiu i que en molts casos 
resulta més eficient que la justícia 
oficial. Malgrat tot no aconsegueix 
trencar amb la figura del jutge, con¬ 
templa algunes penes com la reclu¬ 
sió temporal o recupera en alguns 
indrets pràctiques que anomenen 
ancestrals, com lligar algú en una 
plaça durant algunes hores. 

L'AZ MAPU 
DELS MAPUCHES 

L'Az Mapu és una mena de sistema 
jurídic que regula tots els aspectes 
de la vida mapuche. Un sistema ho- 
lístic que parteix d'una espiritualitat 
i una cosmovisió pròpies transmesa 
de forma oral que implica sentir-se 
en harmonia amb un mateix, amb 
els altres i amb la naturalesa. 

El sistema sancionador indíge¬ 
na considera la comunitat com a 
centre de protecció. Això explica¬ 
ria perquè algunes conductes que 
a Occident no són punibles, com 
l'adulteri, l'ociositat, la covardia i la 
traïció, sí que ho són en les comu¬ 
nitats mapuche. Totes suposarien 
un desajustament, una ruptura de 
l'equilibri comunitari, considerant 
especialment greu l'acte de traïció. 
Dins la cosmovisió mapuche hi ha 
una primera diferenciació entre 
delictes individuals i col·lectius. Els 
primers serien aquells que tenen a 


veure entre una persona i una al¬ 
tra de la mateixa comunitat i que 
afecten a interessos propis. Els se¬ 
gons serien aquells que es cometen 
en contra d'una altra comunitat o 
contra un habitant d'aquella. Els 
delictes individuals es consideren 
menys greus que els col·lectius, per¬ 
què aquests últims podrien suposar 
conflictes intercomunals. 

Alguns autors xilens i argentins as¬ 
senyalarien que l'acte del robatori 
ha pres importància dins de la ju¬ 
risprudència mapuche arran de la 
colonització i l'entrada de les idees 
del positivisme, ja que antigament 
no existia la propietat privada. 
D'altra banda, però, segueix tenint 
prou pes la idea que si algú roba 
fora de les comunitats (en el món 
dels blancs) no es considera un acte 
greu, ja que es tracta d'una mena 
de recuperació. 

A l'hora de resoldre els conflictes, 
els mapuches manifesten que utilit¬ 
zen mecanismes preventius que es 
desenvolupen a la primera senyal 
de problemes. La primera mesura 
que es pren és parlar amb les parts 
afectades, la mediació. 

Quan el mecanisme preventiu falla, 
es va a conversar amb l'infractor o 
amb la seva família. Si persisteixen, 
algú amb autoritat de la comuni¬ 
tat, aconsella i resol. És en aquest 
context que poden produir-se els 
denominats malons, herència de la 





















llei antiga: una pràctica complexa que consisteix en una medició de 
forces entre dues parts enfrontades, on en general es duu a terme 
una lluita cos a cos, pal a pal. Els malons es poden produir de forma 
unilateral o de forma concertada. Seguirien els principis de proporcio¬ 
nalitat i reciprocitat, i tot i que preveuen els danys físics, es produirien 
dins d'un context de control. L'objectiu de malonejar seria restablir 
l'equilibri malmès. 

Quant a les sancions, la majoria anirien encaminades a que l'individu 
reconegui l'error i el repari. Malgrat tot, quan no hi ha aquesta vo¬ 
luntat es prenen mesures com l'aïllament social. L'aïllament en una 
casa comunal (la presó) no es contempla, ja que es veu més com un 
problema que com una solució. Pels casos més greus, es pot procedir 
a l'expulsió. 

De fet, es guarden la possibilitat d'acudir a la justícia estatal com a 
última instància per fer front a un conflicte, tot i que aquesta és vista 
amb molta desconfiança. Aquelles comunitats que tenen un grau més 
elevat d'autonomia no hi solen recórrer mai. Per contra, aquelles que 
tenen més vincles amb el món occidental, és més fàcil que hi acudei¬ 
xin. 


Justícia del 

CONFEDERALISME DEMOCRÀTIC 
A ROJAVA 

Després que les manifestacions contra el règim sirià derivessin l'any 
2011 en un enfrontament entre diversos grups armats, a la zona ma¬ 
joritàriament kurda de Rojava s'inicià tot un procés revolucionari d'au¬ 
tonomia que segueix els principis del denominat ''confederalisme de¬ 
mocràtic". El confederalisme democràtic, desenvolupat teòricament 
entre altres pel líder del PKK Abdullah Òcallan, estaria parcialment 
inspirat en les tesis del municipalisme llibertari de Murray Bookchin. 
Es planteja com un projecte anti-estatista, de democràcia radical, amb 
economia comunal i tenint com a pilars bàsics l'alliberament de la 
dona i l'ecologisme. 

Abans de la revolució, a Rojava el cos jurídic es mantenia en molts 
aspectes tradicional com a la resta de societats musulmanes, on les 
eminències, les lleis coràniques i els xeics seguien jugant un paper de- 

terminant. Amb l'esclat de la revolució, 
s'introduïren tot un seguit de reformes 
a través del comitè legislatiu de Rojava, 
partint d'una perspectiva redistributiva. 
A la regió els jutges no porten toga i 
són elegits per la comuna de ciuta¬ 
dans (l'òrgan organitzatiu dels barris de 
les ciutats o dels pobles poc poblats), 
posant especial èmfasi en les capaci¬ 
tats mediadores de qui ha de realitzar 
aquesta funció. 

Com que la lluita per l'alliberament de 
la dona es considera un puntal, ha fet 
que la discriminació i la violència de gè¬ 
nere siguin una de les qüestions sobre 
les que més s'ha legislat. Per posar mers 
exemples, la poligàmia està prohibida; 
es prohibeix també el matrimoni infan¬ 
til, el matrimoni forçós o la mutilació 
genital femenina. L'adulteri en ambdós 
sexes és castigat amb 6 mesos d'arrest, 
quan anteriorment el de les dones es¬ 
tava condemnat amb la pena de mort. 
El testimoni d'una dona és considerat 
igual de vàlid que el d'un home i ara 
tenen el mateix dret hereditari. L'assas¬ 
sinat d'honor és castigat amb 5 anys 
de presó, però si una dona mata el seu 
agressor no és considerada culpable. Si 
els tribunals dicten que el perpetrador 
d'una agressió ha de ser empresonat, 
és traslladat per rebre formació en 
igualtat de gènere i torna a casa només 


si la dona així ho vol i sembla es¬ 
tar reformat. Menció a part tindria 
l'actual construcció d'un poble no¬ 
més per dones prop de Dirbesiye, 
anomenat Jinwar, com a refugi i 
lloc d'empoderament per fer front 
a la violència de gènere. Calculen 
que amb les mesures implementa- 
des s'ha reduït vora el 50% de les 
agressions. No s'han adoptat però 
polítiques a favor dels col·lectius 
LGTBiQ. 

Una de les altres característiques 
és que si alguna comuna no està 
d'acord amb alguna norma imple- 
mentada a Rojava no té perquè 
aplicar-la, malgrat les contradicci¬ 
ons que això pugui generar. 

Un exemple paradigmàtic d'aques¬ 
ta realitat podria ser que quan s'ar¬ 
ravatà la ciutat de Manjib a l'Estat 
Islàmic, es deixà l'autogovern a la 
població local, predominantment 
àrab, que decidí no aplicar la regla 
de copresidència de gènere, entre 
altres. Es prioritzen doncs les deci¬ 
sions autònomes de les comunes 
per sobre de la imposició revoluci¬ 
onària. 

Però allò que justifiquen com la di¬ 
ferència fonamental amb el sistema 


judicial occidental és que de mitja¬ 
na només un terç de les disputes 
socials arribarien a la instància dels 
tribunals. Les 2/3 parts serien resol¬ 
tes per les comunes, a través de la 
mediació i l'acord entre les parts. 

Tot i que tenen presons, diuen que 
estan en unes condicions excel- 
lents. Afirmen que no els agrada 
aquesta eina, però ho consideren 
un mal menor aplicable només a 
alguns casos pels que no han tro¬ 
bat altres solucions. Allà només hi 
estarien les persones que represen¬ 
tarien un veritable perill per a la so¬ 
cietat, com els presoners de guerra 
de l'Estat Islàmic o assassins i viola¬ 
dors reincidents. En casos menors, 
com els robatoris o altres petits 
delictes, no es recorreria a l'empre¬ 
sonament. Tot i preveure penes tipi¬ 
ficades pels delictes, si es considera 
que una persona s'ha recompost la 
deixen lliure independentment del 
temps que porti empresonada. Un 
cas exemplificatiu fou el d'alguns 
membres d'una branca d'AI-Qaeda: 
arrel dels debats dins de la presó, 
canviaren la seva visió política i fo¬ 
ren posats en llibertat. Es reincorpo¬ 
raren a l'antic grup del que havien 
format part i l'entregaren a les for¬ 
ces de defensa de Rojava. 

-1 —é Is espais alliberats i molts ateneus són indrets que intenten auto- 
gestionar-se. Dins d'aquests es duen a terme pràctiques alegals i il·legals 
que, com la venda d'alcohol o d'aliments sense llicència per l'autogestió 
o l'obertura fora dels horaris comercials regulats, soscaven en si mateix la 
legislació establerta tot dotant-los d'una autonomia relativa. 

Tot plegat fa que en la majoria d'ocasions les pràctiques que s'hi duen a ter¬ 
me no es basin en el principi de la legalitat exterior, sinó per regles ètiques i 
polítiques internes. Llocs que conceben que la revolució comença per oferir 
models i experiències alternatives a l'ara i aquí tot i les seves òbvies limi¬ 
tacions. És dins d'aquest paradigma que albirem diferències de la realitat 
predominant respecte a formes de fer front als conflictes que puguin sorgir. 
Per posar un mer exemple, és més que un rara avis que s'avisi a la policia 
quan s'hi produeix algun fet indesitjat. 

L'agent principal de gestió i decisió dels espais autogestionaris és l'assem¬ 
blea, on es decideixen les regles internes i la línia política. És, per tant, l'òr¬ 
gan en el qual es determina quines mesures es prenen quan es duen actes 
contraris a la voluntat de l'espai. 

I és que dins de les micro-comunitats que formem els diversos col·lectius 
hem hagut de fer front a situacions de conflicte generades per actes que no 
concorden amb la nostra teòrica cosmovisió. Per posar mers exemples, per 
molt feministes que ens diguem, els nostres espais no han estat exempts 
d'agressions sexistes. El fet de dir-nos anticapitalistes tampoc ha frenat al¬ 
gunes persones a apropiar-se de béns col·lectius pel seu benefici particular. 
L'objectiu d'aquest article és reflexionar sobre les respostes genèriques do¬ 
nades fins al moment a algun d'aquests casos. 

És si més no significatiu que la principal acció sobre la qual s'ha hagut de 
donar resposta siguin les agressions sexistes. El patriarcat el tenim ancorat 
fins al moll de l'os i desfer-se de tanta herència nefasta no es fa d'un dia 
per l'altre. Des del feminisme sempre s'ha treballat amb la pedagogia com 
a mode de prevenció. Un treball que hauria d'anar en dues direccions: des 
dels grups de dones, lesbianes i trans com a mecànica d'empoderament i 
de lluita; des dels grups d'homes, sobretot per ser conscients dels nostres 
privilegis i de les dinàmiques de poder, i també per veure com ens afecta 
a nosaltres el patriarcat. El què sol succeir és que les dones fan el que han 
de fer, però els homes releguen la temàtica de gènere a un segon o tercer 
terme. I llavors passa el que passa. 

Des de "baboseo" a les nostres festes fins a casos de violència física i psi¬ 
cològica en relacions sexo-afectives. Cada nou cas que sorgeix fa saltar les 
alarmes, quan per desgràcia el mal ja està fet. Són ja tants els casos que 




















Justícia revolucionària 
wim DOSSIER 


s'han donat que fins i tot s'han rea¬ 
litzat protocols de possibles passos 
a donar. 

Però amb tot hem de dir que s'ha 
avançat. Pot resultar incòmode ex- 
pressar-ho, sobretot quan encara 
avui en dia sorgeixen nous casos, 
però crec que també és important 
positivitzar. De ben segur el treball 
d'empoderament dels grups de do¬ 
nes ha fet que avui en dia no hi hagi 
tanta por a respondre, a alçar la veu 
públicament. És habitual veure com 
es responen les agressions in situ 
per part de les afectades. Anterior¬ 
ment, aquests atacs SEMPRE es re¬ 
legaven a qüestions personals. Ara 
aquest argument encara traspunta, 
però sens dubte no ho fa amb la 
mateixa legitimitat. El no és no, s'ha 
anat estenent de mica en mica. 

Però, què passa quan les veus no 
són escoltades? El no posiciona- 
ment és un posicionament que le¬ 
gitima la impunitat. Si no s'aborda 
el conflicte, s'acaba en decepció. 


La decepció s'acumula a la ràbia 
per l'agressió soferta en espais de 
suposada seguretat. 

Allò que sol succeir en aquests ca¬ 
sos és un intent de mediació, sigui 
a la mateixa assemblea o entre 
persones pròximes a l'agredida i a 
l'agressor. Les mesures a prendre 
varien en funció de l'agressió i el re¬ 
coneixement o no del dany comès. 
L'última opció que s'escull és l'ex¬ 
pulsió de l'agressor de l'espai amb 
una espècie de boicot social. 

Amb tot són molts els reptes que 
queden per assumir. Penso que el 
fet primordial és acompanyar la 
companya agredida, assegurar-li 
un espai de confiança i seguretat. 

I com que crec que en aquest as¬ 
pecte ja hi ha un camí fet, s'ha de 
començar a pensar què fer amb 
l'agressor. Expulsar-lo dels nostres 
espais perquè pugui fer el mateix 
en un altre lloc o persona no pot ser 
la solució definitiva. I això que sóc 
dels que m'omple de ràbia quan 


veig a companys exigir al feminis¬ 
me allò que no exigeixen a cap altra 
lluita social per deslegitimar-lo: que 
ofereixi alternatives als agressors 
perquè es puguin refer, simplement 
perquè són els seus amics. Estic se¬ 
gur que és un repte pendent, però 
poques vegades qui ho planteja ho 
fa amb ganes de treballar-ho. Si jo 
en parlo, és precisament perquè li 
veig un potencial transformador al 
feminisme que no li veig a molts 
altres moviments; encara pot do¬ 
nar més de si. I més si volem passar 
d'una justícia de resposta (que ja és 
un gran pas) a una justícia revoluci¬ 
onària que acabi amb la recomposi- 
ció de l'agressor i busqui la repara¬ 
ció del dany causat. 

Però el pes d'aquest treball no pot 
caure altre cop sobre l'esquena de 
les companyes. Com a potencials 
agressors, som els homes sobretot 
els que hem de pensar com fer-ho. 

I és veritat que resulta desagradable 
acompanyar algú que ha dut a ter¬ 
me una actitud reprovable. Primer, 


perquè l'agressor pot resultar ser 
un mirall per a nosaltres i, en segon 
lloc, perquè no és fàcil trencar amb 
l'estigma (a voltes justificat) que 
qui acompanya l'agressor es posa 
de la seva part. Que quedi clar que 
quan dic acompanyament no es¬ 
tic parlant de copets a l'esquena i 
empatia; parlo de posar-li les piles, 
que sigui conscient del dany causat 
i dugui un treball personal vertader. 

I aquí entra una de les grans qüesti¬ 
ons: com es pot saber si s'ha produ¬ 
ït la transformació desitjada? 

També voldria incidir en altres as¬ 
pectes que s'han de fer front des 
d'una crítica que espero que s'en¬ 
tengui com a positiva. S'hauria de 
posar més èmfasi en la ponderació: 
no es pot donar la mateixa respos¬ 
ta a una persona que realitza un 
comentari sexista que a un agres¬ 
sor sexual, cosa que no sempre ha 
passat. I hauríem de reflexionar al 
voltant del fet que, per a la perso¬ 
na agredida, qualsevol resposta a 
l'agressor aquesta serà insuficient. 


És feina del col·lectiu ajudar a curar 
les ferides i, si cal, a posar límits a 
una sed de venjança que, encara 
que de ben segur justificable, no 
suposa els canvis desitjats. 

En definitiva, el model de "justícia" 
que emergeix d'ateneus i centres 
socials es basa sobretot en la pre¬ 
venció i la pedagogia, prenent la 
mediació com a referència per so¬ 
lucionar els conflictes. 



La Justícia durant la 

REVOLUCIÓ SOCIAL DE 1936 


A 

JL\_ mb el triomf obrer —principalment anarquista— als carrers de Barce¬ 
lona el 19 i 20 de juliol de 1936 davant els militars feixistes revoltats contra 
la II República va iniciar-se un procés revolucionari. Aquesta revolució social 
afectarà amb diverses intensitats totes les facetes de la vida de les persones. 
Hi va haver revolució en l'economia, en la política, en el transport, en allò 
simbòlic (nomenclatura de pobles i carrers), en la guerra, etc. I clar, com 
no podia ser de cap altra manera, la revolució també va afectar l'àmbit de 
la Justícia. 

L'agost del 36 la CNT-FAI ocupava el Palau de Justícia de Barcelona. La re¬ 
volució social arribava a l'àmbit judicial, un àmbit terriblement classista (era 
car, els jutges eren de classe alta i la burocràcia i les mateixes lleis beneficia¬ 
ven els de d'alt), burocràtica i lenta. Una de les tasques que de seguida van 
iniciar des del Palau de Justícia va ser dur a terme la revisió dels expedients 
politicosocials anteriors que representaven un abús. El mateix mes d'agost 
la Generalitat de Catalunya feia un decret per no perdre el control sobre la 
justícia creant l'Oficina Jurídica de Barcelona. Al setembre es crearan ofici¬ 
nes a Tarragona i Girona i posteriorment a altres localitats com Manresa. 

Davant l'acumulació de feina l'oficina de Barcelona va reduir molt la buro¬ 
cràcia, adaptant la norma jurídica a cada cas concret. L'impuls processal no 
era responsabilitat del demandant sinó la mateixa oficina de manera que 
no hi havia terminis, defectes de forma, etc. D'aquesta manera el jutge va 
esdevenir legislador ja que allò que sentenciava havia de ser aplicable, tot 
posant l'èmfasi en la restitució. Les competències de les oficines foren molt 
grans i anaven des de l'àmbit civil fins a la repressió d'activitats feixistes i 
fou especialment activa en la persecució de la usura. 

Pel que fa als avenços pràctics en destaquen la rapidesa, la transparència 
(judicis públics) i per posar un exemple concret esmentaríem la gestió dels 
divorcis que va superar de tros la llei de 1932; amb acord de les dues parts 
en un dia estava enllestit l'assumpte. 

El mes de novembre el retrocés revolucionari començava: igual que els 
Ajuntaments dels pobles seran restituïts en detriment dels comitès de milí¬ 
cies antifeixistes dels pobles, les oficines jurídiques seran dissoltes tot i que 
les seves sentències seran garantides. Durant aquest període van conviure 


la justícia ordinària i la revolucionària, tot i que l'activitat de la primera disminuirà molt per l'existència de la primera 
i per manca d'efectius (molts jutges hauran passat al bando nacional). 

A partir de 1937 la voluntat d'homogeneïtzar la justícia a Catalunya fou evident. De fet, els Fets de Maig van sig¬ 
nificar el final de la revolució i en conseqüència la fi del major grau d'independència que Catalunya ha tingut mai 
i en l'àmbit de la Justícia va significar homologació al sistema espanyol, ampliar el concepte de delinqüent polític 
dels feixistes als poumistes i anarquistes (en la mesura que la força de la CNT els hi ho va permetre). La pèrdua de 
competències de la Generalitat també va significar perdre la capacitat de commutar penes de mort, capacitat que 
havia fet servir fins llavors. No deixa de ser curiós com la pèrdua d'autonomia de Catalunya a causa dels Fets de 
Maig va ser propiciada per les forces contrarevolucionàries que alhora incloïa les nacionalistes catalanes: PSUC, ERC 
i Estat Català. Amb la contrarevolució els tribunals «especials» iniciaran una onada repressiva important impulsada 
pel govern controlat pels estalinistes, mentre ens perdien la guerra. 

Bibliografia recomanada: 

Pelai Pagès. Justícia i Guerra Civil. E/s tribuna/s de justícia a Catalunya (1936-1939). Editorial Base, 
2015. 

Jose Luis Villar Ferrero. Las Oficinas Jurícas de Catalunya. El Grillo Libertario, 2016. 

cops de cor 


Bages a 


Manresa, juny de 2017 

Amb tan sols 4 anys i mig d'existència la Plataforma d'Afectades per la Hipoteca 
i el Capitalisme del Bages (PAHC) s'ha convertit en un dels principals referents de 
lluita de la ciutat de Manresa (i més enllà). Des de bon començament, plantejà 
la necessitat de situar el capitalisme com el responsable de la crisi econòmica, 
de la mercantilització de l'habitatge i de la despossessió de les classes populars. 

Defugint un mer assistencialisme que deixaria en la passivitat a les afectades, 
la PAHC opta per una línia política d'empoderament col·lectiu que fa de l'acció 
directa el principal motor de mobilització. A través de la denominada com a 
Obra Social, ha okupat 6 blocs que alberguen més d'un centenar de persones 
i ha realitzat innumerables accions en bancs i caixes per aconseguir la dació en 
pagament de famílies tot assenyalant les entitats financeres com les culpables de 
la seva situació. Val a dir que no només s'ha solidaritzat amb aquelles que tenien 
problemes amb la hipoteca, sinó que també ha inclòs dins la seva lluita a les que 
no poden fer front a un lloguer. 

Part de la clau del seu èxit ha estat connectar amb les necessitats dels sectors 
econòmicament empobrits de la ciutat a qui les institucions ancorades en la 
burocràcia eren incapaces de donar una resposta digne. També hem de ressaltar 
que la capacitat d'acumular petites-grans victòries, l'han allunyat del pessimisme 
imperant en altres espais de lluita. 

Però allò que sense cap mena de dubte la fa especial és que ha transcendit la 
problemàtica concreta de l'accés a l'habitatge. Realitzant accions contra la po¬ 
bresa energètica o engegant projectes com l'Escola Popular o l'Escola Popular 
de Dones, va construint de mica en mica un contrapoder que combina a la 
perfecció les accions de denúncia amb les accions de proposta. 

Fruit d'aquest desafiament a les institucions és que comença a haver-hi una res¬ 
posta repressiva contra la PAHC, amb judicis per okupació, detencions gratuïtes 
durant una mobilització contra la pobresa energètica o amb l'acusació de la 
fiscalia de ser una organització criminal. És per tot això que hem demanat a una 
companya de la PAHC que expliqui amb les seves paraules què significa per ella 
aquesta organització a la qual li enviem tot el nostre suport. 


La diversidad nos hace fuertes. Fuertes en el combaté a las estrategias del 
sistema para aislarnos. Como dicen los zapatistas, es la destrucclón (que 
denunclamos y enfrentamos) del tejido social - eso que nos hace sabernos 
pueblos, barrios , famllias- para aislarnos. Tenemos una guerra abierta em¬ 
pren dida por corporaciones criminales que actúan en una clara complicidad 
con los órganos del mal gobierno, partidos políticos e instituclones. Todo ello , 
el poder de arriba, es la causa de repugnància de millones de personas en 
todo el mundo, del campo y las ciudades. 

La sociedad esta encabronada. 



"Pero, qué es la dignidad?"- Me pre¬ 
gunta una inocente voz con una mira¬ 
da que abriga , envuelta de dignidad. 
Y pienso ràpidamente que es la pa- 
labra que nos acompana de día y de 
noche, que escuchamos en nuestro 
entomo y en la calle de manera cons- 
tante. Le digo que es un valor que 
nos pertenece por el simple hecho de 
ser personas. -''Ah, como la Pahc que 
somos todas y es de todas, no ?", me 
dice. 

Cuando el 99% de la vivienda està en 
manos privadas y su único valor es 
especulativo, entonces es necesario 
actuar y hablar de la plataforma de 
afectados por la hipoteca y el capita- 
lismo. En este caso, la PAHC BAGES en 
la ciudad de Manresa. 

En mi experiencia personal, es hablar 
de una serie de aprendizajes y luchas 
dentro de una sociedad ensimismada 
por el dinero; de cómo es vivir y cono- 
cer las dificultades de la organización 


colectiva; entender que las contradic- 
ciones de la voz y el actuar humano 
son inevitables y necesarias. Es ver la 
potencialidad de un movimiento so¬ 
cial y popular como una alternativa 
ante un mundo cada vez màs hostil. 
Es aprender que la auto- organización 
transforma las ideas y transforma a las 
personas, a veces para bien, a veces 
para mal. Hablar de la Pahc es hablar 
de sentimientos como la indignación 
y la rabia, es hablar de las necesida- 
des inmediatas y los derechos, pero 
sobre todo, es hablar del acto de la 
solidaridad en primerísima persona 
que reconozco como el principal 
motor de un movimiento social que 
se ha hecho necesario y vital. Es un 
colectivo que ha adoptado roles de la 
administración pública y que cuestio- 
na su papel estàtico ante el despojo 
al que nos enfrentamos miles de fa- 
milias, dentro de un sistema en el 
que nos quieren ver aislados. También 
con acciones determinantes, con ac- 
tos que molestan y molestan mucho. 


Cuando nos proponemos encontrar 
soluciones, veo la incapacidad de los 
funcionarios para entender al que 
està del otro lado de la mesa, su in¬ 
diferència hacia las personas y el des- 
conocimiento de una realidad que se 
vive a pie de calle y que se visibiliza 
en las oficinas burocràticas y evidencia 
el disfuncionamiento de los servicios 
públicos. Pienso en el papel de las tra- 
bajadoras sociales y el ayuntamiento, 
que es como alguien dijo por ahí "la 
màquina de dar soluciones ridículas". 
Somos las personas, muchas veces 
con los bolsillos vacíos luchando en 
la calle, las que provocamos miedo a 
los que tanto mal estàn haciendo con 
su incapacidad, indiferència y desco- 
nocimiento de la realidad, por decir lo 
menos. Es patético. La PAHC es un 
colectivo que, gracias al tiempo de- 
dicado a encontrar las herramientas 
para no desfallecer ni rendirnos en la 
defensa de nuestros derechos, es un 
ejemplo de construcción de espacios 
para la pobreza, que se traduce en 
una denuncia pública de la injustícia 
al no tener garantizado el derecho a 
una vida digna. 

Dentro del colectivo, observo cómo 
reaccionar ante las expresiones de au- 
toritarismo (el de dentro y el de fuera) 
y quebrantos a la justícia, aprendemos 
a reconocernos en este pedazo de ti- 
erra e identificarnos con companeras 
conscientes y preocupadas por no ca¬ 
llar. Entonces nos decidimos y apren¬ 
demos a ser una de tantas voces de 
la inconformidad ante los atropellos y 
las injusticias sociales. Pienso que para 
eso nos sirve también la dignidad. 
Que de eso va la plataforma, el colec¬ 
tivo, el movimiento social del pueblo. 
Veo cómo surgen formas de organi¬ 
zación de la mano de todas y de las 
ideas de todas, (aunque todas seamos 
20 o seamos 100) para responder 
ante una necesidad que es vital y que 
requiere una respuesta que sea in- 
mediata, decidiendo ocupar espacios 
para presionar, porque soluciones no 
tenemos, y esa es la batalla, la otra 
lucha que nos mantendrà alzando la 
voz y alzando lo que sea necesario al- 
zar. Con este aprendizaje, podemos 


actuar para defender y solidarizarnos 
con companeras imputadas. Imputa- 
das por evitar desahucios, por parar 
el parlamento, por las huelgas gene¬ 
rales, por negar el plan Bologna, por 
entrar a las iglesias, por defender el 
derecho a la educación, por luchar en 
las universidades, por pintar las facha- 
das de los bancos y sus cajeros, por 
denunciar injusticias o expresar sus 
ideas. 

"Somos todo eso por 
dar la cara y actuar y 
expresar lo que 
pensamos, eso se 
llama tener dignidad'' 

El aprendizaje es saber que hay un 
compromiso serio con la gente y que 
nadie es el centro de la lucha, aunque 
exista el cuito ciego a las personas. 
Pero lo importante es que realmente 
luchamos para evitar desalojos, los 
cortès de luz y agua, el despojo. Con 
desobediencia ante la injustícia, con¬ 
tra las leyes injustas, contra las orgías 
de los gobiernos, las instituciones y 
el capital privado, contra un sistema 
que nos degrada y nos borra como 
personas. 

Somos unos pobres marginados, 
guarros, impostores, demagogos, 


hipócritas, malcriados, paràsitos,... lo 
que quieran ver y decir los que no en- 
tienden. Somos todo eso por dar la 
cara y actuar y expresar lo que pensa¬ 
mos, eso se llama tener dignidad. 

Qué valores nos ensena 
la Pahc? 

Las experiencias durísimas que vivi- 
mos y enfrentamos juntas, con co- 
incidencias y diferencias, nos hacen 
buscar lo complementario; nos obli- 
gan a leer en común los conflictos y 
las relaciones, a caminar juntas, a in¬ 
tervenir en el espacio público, a rea- 
lizar acciones ilegales pero legítimas 
y aprender a defenderlas delante de 
un juez, aprender a ejercer presión, 
a cuestionar las políticas públicas por 
dejar desprotegidas a familias enteras 
en Manresa, a tener conciencia social 
y preparar acciones que construyen 
puentes y lazos para la participación 
y las iniciativas (personales y colecti- 
vas) presentes y futuras; es decir, ac¬ 
tuar a la hora de la verdad como un 
entramado de fuerzas y estrategias 
voluntarias de resistència, de valentia, 
de creatividad, de rebeldía, de deso¬ 
bediencia. 

Espacios como la escuelita popular, o 
la escuela de mujeres, o espacios de 
convivència o soporte mutuo para 
mujeres en situaciones de violència de 
género, son algunos ejemplos de los 
valores que existen en este colectivo. 
Creo que la dimensión social y política 
de este trabajo de manos y esfuerzos 
en la lucha por una vivienda y vida 
dignas, son una muestra de transfor- 
mación, de educación y de conciencia 
popular. 




Façana d'un dels blocs okupats per la PAHC Bages 

Jean-Marc Rouillan 


Clandestinitat i resistència 



Nina Guiu Freixes 

Auch, abril de 2017 

"Per mi, la revolució és el cor de tota 
la meva existència, la més gran aven¬ 
tura. Nosaltres érem com els maquis, 
com molts altres predecessors. Amb 
una arma es pren consciència d'això. 
Quan et poses una pistola a la cintu¬ 
ra sents que ets lliure. Però això pot 
acabar en qualsevol moment. Teníem 
l'experiència i la comprensió que aca¬ 
baríem al Camp de la Bota.'' 

Des del porxo de casa seva, Jean- 
Marc fa una línia imaginària amb la 
vista en direcció sud. Allà es troba, a 
no gaires kilòmetres, l'última presó 
on va estar. No va acabar afusellat, 
però va ser castigat amb 25 anys, set 
d'ells en un règim total d'aïllament, 
per la seva participació al grup armat 
Action Directe. 

Aquesta casa al mig del camp, a bas¬ 
tants kilòmetres a l'oest de Toulou- 
se, i amb vistes dels Pirineus els dies 
solejats, està plena de llibres, discs i 
pel·lícules documentals. Serveix de 
llar a companyes i companys, a les 
que Jean-Marc acull amb hospitalitat. 
Algunes dormen al seu despatx, on 
ha improvisat una còmoda habitació, 
entre cartells i comunicats originals d' 
Action Directe i de les RAF; estante- 
ries plenes de documents de la seva 
època a la guerrilla; citacions i his¬ 
torials judicials; propaganda original 
de la CNT durant la guerra civil; un 
quadre de Ravachol i fanzines de la 
impremta Mayo del 37. 

Fullejant aquests records parla de la 
lluita entre anècdotes, en un to irònic 


i divertit. ''Un dia ens vam trobar un 
vell paleta que portava un carretó a la 
sortida dels Encants. Quan ens vam 
creuar ens va dir: Jo ja estic a punt. 
No enteníem a què es referia fins que 
obrí el paquet i ens mostrà el canó 
d'un fusell. Nosaltres no estem a 
punt, ens vam dir. Així que vam ar¬ 
rencar a buscar armes. Va ser el pri¬ 
mer pas concret a la lluita armada. 
Era l'any 1970 quan vam començar 
a fer camí." 

Viure el Maig del 68 amb 16 anys 
i créixer a Toulouse, la ciutat de les 
persones exiliades per la guerra civil 
espanyola, va ser per a ell la millor es¬ 
cola que l'alentí a creuar els Pirineus 
per combatre el feixisme. "Durant el 
dia anàvem a les manifestacions i a la 
nit tiràvem els còctels molotov que no 
havíem utilitzat contra les agències de 
banca. Era una barreja entre la kale 
borroka i les accions clandestines. 
Tot i que molt clandestines no eren, 
aquelles pràctiques. Tothom de Tou¬ 
louse ens coneixia. Asseguts a les ter¬ 
rasses dels bars de la plaça del Capitol 
escoltàvem la gent parlar amb com¬ 
plicitat dels fets de la nit anterior." 

En el context del Proceso de Burgos 
va conèixer l'Oriol Solé Sugranyes. 
"Vam decidir obrir un front a Catalu¬ 
nya. Tant els contactes d'Euskal Her- 
ria (gent de l'ETA i llibertàries) com 
els vells (els maquis i les refugiades 
a Toulouse) se n'alegraren molt. Era 
una època molt entusiasta. La vida 
quotidiana era una insurrecció. Ens 
hauríem avorrit molt si no haguéssim 
lluitat." 


Així començà la seva etapa dins el 
Movimiento Ibérico de Liberación 
(M.I.L). Que Salvador Puig-Antich i ell 
fossin companys de lluita és fruit de 
les discrepàncies amb el sector més 
moderat dins el M.I.L. "En un principi 
treballava juntament amb Jordi Su¬ 
granyes. Volíem matar a Juan Anton 
Creix, un policia conegut per ser un 
assassí i un torturador". La majoria de 
les militants de l'organització valora¬ 
ven negativament les conseqüències 
repressives d'aquella possible acció, i 
per dissuadir-lo li assignaren de com¬ 
pany a Puig-Antich, que era "més 
tranquil". Recorda en una sobretau¬ 
la, quan Salvador li afirmà que en el 
moment que l'afusellessin cridaria 
davant els botxins Visca l'anarquia!, 
només per fer-hi burla. "Llegia a 
Marx, llibres de psicologia..., res de 
vells llibertaris. Però ara és un màrtir 
anarquista". Tal creença, que segueix 
a l'imaginari col·lectiu, és conseqüèn¬ 
cia de l'apropiació aliena d'aquesta 
part de la història per buidar-la de 
contingut. 

Tot i l'esforç a contrarellotge de la llui¬ 
ta dels Grups d'Acció Revolucionaria 
Internacionalista (G.A.R.I.), dels quals 
Jean-Marc va ser un dels fundadors, 
Puig-Antich va ésser executat. "Vam 
pagar molt cara la caiguda del MIL, 
conseqüència d'errors de persones. El 
fals antiautoritarisme pot generar ca¬ 
tàstrofes greus en una organització. 

I aquestes han de servir ara de lliçó 
per a la transmissió". El dia anterior 
a aquesta entrevista es trobava amb 
Michel, el seu company de comando 
als G.A.R.I., en un bar de Toulouse. 
Feien temps mentre esperaven que 
comencés una xerrada sobre femi¬ 
nisme i anticolonialisme a una llibre¬ 
ria del carrer Gambetta. Entre riures 
recordaven aquells temps i Jean-Marc 
senyalava al seu camarada dient: "Ell 
apareix a la portada del llibre De me¬ 
mòria III..., però bastant més jove", 
bromejava. Va ser una època molt 
feliç. Ni tan sols els anys de repressió 
han aconseguit minvar el fort vincle 
que té amb Michel i d'altres. "La resis¬ 
tència armada era la nostra vida. Tens 


el coneixement que si el teu company 
la lia, o tu mateix la lies, caurem tots. 
Tens una gestió de responsabilitat 
amb els altres molt diferent a la de 
la vida normal. Tens la vida del teu 
company a les teves mans, i al revés." 
Jean-Marc mai abandonà la lluita. 
Després dels G.A.R.I. va fundar el 
grup armat Action Directe. Seguia 
així la seva trajectòria incansable de 
resistència. Es dirigeix al seu despatx, 
i ensenya un cartell del ministeri de 
l'Interior francès. Hi apareix la seva 
foto i descripció, juntament amb la 
de Natalie Ménigon, Geroges Cipria- 
ni i Jòelle Aubron. Degut a l'aplicació 
per part de l'estat francès d'un càstig 
de terror als i les lluitadores anticapi- 
talistes a finals dels anys 80, segueix 
avui en una situació judicial molt críti¬ 
ca. El càstig va ser exemplar: reclusió 
en situacions terribles i compliment 
total de la pena. Feia pocs anys, tant 
la farsa de la transició espanyola, on 
s'exemptava de tota culpa als assas¬ 
sins franquistes, com a l'altra banda 
dels Pirineus, el genocidi d'Argèlia i la 
devastació de l'Àfrica francesa que¬ 
daven impunes. 

"Segueixo patint encara la repressió 
judicial, després de 30 anys del nostre 
arrest. Quasi la totalitat de la pena se 
m'ha aplicat com a detingut perillós, 
com a pres polític. He passat 7 anys 
en règim d'aïllament total. Unes con¬ 
dicions semblants als FIES de l'estat 
espanyol. En sortir en tercer grau, em 
van tornar a condemnar a dos anys 
i mig, al·legant que no mostrava pe¬ 
nediment. Va ser un cop molt fort, 
després d'una condemna tan llarga. 
Em volien infligir clarament un dany 
psicològic com a militant que sóc. En 
l'actualitat tinc prohibit el pas per 38 
departaments dels 94 que té França, 
entre altres greus restriccions. I he 
estat condemnat altra vegada a 8 
mesos de presó per unes declaracions 
que vaig fer. Només per paraules. Fa 
5 anys que estic en llibertat condici¬ 
onal." 

Però sens dubte, el càstig aplicat més 
clarament ideològic és la prohibició 


de parlar sobre els fets pels quals va 
ser condemnat. "Estic en la impossibi¬ 
litat de transmetre la nostra experièn¬ 
cia, la crítica i l'autocrítica de la nostra 
acció. Es deixa tot l'espai a la propa¬ 
ganda de l'Estat contra nosaltres, el 
qual diu autèntiques barbaritats." 

Dins el marc d'aquest brutal control 
social, analitza també la situació ge¬ 
neral dins l'estat francès: "La misèria 
als carrers és molt evident. D'altra 
banda les forces policials estan ar¬ 
mades militarment. La burgesia es 
prepara per a una guerra i sap que 
l'enfrontament serà molt dur. Però 
nosaltres, les forces del moviment re¬ 
volucionari, no estem a punt. Estem 
desarmats, també intel·lectualment." 
Mostra preocupació per l'augment 
del racisme, inclús dins del moviment. 
"Les estructures de l'Estat s'han cons¬ 
truït en un context de guerra colonial, 
i per això inclús els grups d'esquerres 
estan impregnats d'aquestes idees. 
Quan van als barris populars (es re¬ 
fereix als suburbis de ciutats que pa¬ 
teixen l'apartheid social), van a dir-los 
què han de fer. Això és colonialisme. 
En canvi, la nostra visió és que hem 
d'ajudar a l'autonomia política dels 
barris. Que ells decideixin. Nosaltres, 
per haver llegit a Marx, a Lenin o a 
Bakunin, no els hem d'imposar la ma¬ 
nera en la qual han de pensar". 

Es transporta també a Catalunya i 
a Euskal Herria, dues terres amb les 
quals té una connexió sentimental. 
"La independència de Catalunya serà 
un marc molt favorable per a la revol¬ 
ta. S'ha de tenir com a objectiu l'au¬ 
todeterminació del poble català per¬ 
què salti la monarquia, la constitució 
de la transició, el sistema carcerari: el 
més reaccionari que comporten les 
estructures d'estat espanyoles. Euskal 
Herria hi confia en la victòria. Allà 
les joves i les preses són les orfes del 
procés de pau. Les primeres han sigut 
abandonades en el camí de la prepa¬ 
ració de la lluita; i les segones seguei¬ 
xen empresonades després d'anys de 
lluita i de procés. Per a nosaltres és 
incomprensible." 


Situació actual del 
company Rouillan 

Pep i Tu 

Berga, juny de 2017 

El passat mes de maig Jann-Marc Rouillan ha estat condemnat 
a 18 mesos de presó pel tribunal d'apel·lació de París sota 
l'acusació d'«apologia del terrorisme». En primera instància 
havia estat condemnat a vuit mesos de presó per unes de¬ 
claracions a una ràdio lliure de Marsella, el febrer de 2016, 
sobre el atemptat de París. Rouillan va dir sobre els autors dels 
atemptats que havien estat valents, en la mateixa entrevis¬ 
ta carregava contra el jihadisme. La seva apel·lació ha tingut 
com a resposta deu mesos més de presó. El company Roui¬ 
llan està actualment encara en llibertat condicional després 
de passar 24 anys a la presó. Malgrat la sentència Rouillan no 
ha d'entrar encara a la presó i davant aquesta darrera reso¬ 
lució judicial presentarà recurs de cassació (el darrer que pot 
presentar). 

El problema no són les seves declaracions, sinó qui les fa. 
Totes les declaracions i moviments de Jann-Marc estan sent 
observats amb lupa. Té prohibit expressament fer cap decla¬ 
ració sobre el seu passat al grup Acció Directa. La seva lliber¬ 
tat d'expressió està totalment retallada. Podem afirmar que la 
justícia francesa no persegueix l'apologia del terrorisme sinó 
que persegueix a Jann-Marc Rouillan. 

Simonada i Kim 

Berga i més enllà, abril de 2017 

L'odi i la discriminació al col·lectiu 
LGTB està molt present en la societat, 
especialment als pobles, com vam 
poder veure en l'agressió LGTBfòba a 
Berga el passat mes de març contra 
dos nois que s'estaven fent un petó a 
la porta d'una discoteca i que van ser 
apallissats pel simple fet de ser LGTB 
visibles. 

Jo, com a persona LGTB que és d'un 
poble, he viscut contínuament ac¬ 
tituds com aquestes i no sento el 
meu poble, ni molts d'altres, com un 
espai segur per a les persones que 
formen part del col·lectiu LGTB. Un 
atac LGTBfòb no és només l'agres¬ 
sió física; també ho són actituds com 
utilitzar «maricón» com un insult, les 
mirades despectives cap a persones 
trans, xiuxiuejar sobre l'orientació se¬ 
xual o identitat de gènere d'una per¬ 
sona quan no és cis-heteronormativa 
o rebutjar algú només pel fet de ser 
LGTB. 


"No sento el meu 
poble, com un espai 
segur per a les 
persones que formen 
part del col·lectiu 
LGTB" 

En resposta a l'agressió LGTBfòba de 
març a Berga es va organitzar una 
concentració. Hi vam poder veure 
representants de diferents col·lectius 
LGTB i polítics en el màxim esplendor 
de la seva hipocresia posicionant-se 
en contra d'aquesta agressió però 
sense moure un dit pels drets de les 
persones LGTB. I també vull denunci¬ 
ar que la majoria de persones que van 
anar a la concentració són persones 
LGTBfòbes i que semblaven estar allà 
més per compromís que per solidari¬ 
tat amb la causa. 

Per moltes d'aquestes raons als po¬ 
bles les persones LGTB tenen por a 
mostrar-se tal i com són, i es veuen 
obligades a tancar-se dins l'armari, i 
això és una cosa a la que una perso¬ 
na cis-hetero no s'hi haurà d'enfron¬ 
tar mai. Jo, com a subjecte de la lluita 



LGTB em sento obligat a estar dins de 
l'armari, com moltes altres persones, 
per no ser rebutjat allà on vagi, per¬ 
què per mi quasi ningú mourà un dit 
quan rebi insults, mirades al carrer o 
parlin de mi a la meva esquena pel 
simple fet de visibilitzar la meva ori¬ 
entació sexual. 

Per a la gent que no sap gaire sobre el 
col·lectiu LGTB m'agradaria que llegís¬ 
siu aquest article amb la ment oberta, 
i amb ganes de deconstruir-vos sobre 
tot el que us han ensenyat. 

Em sembla important parlar del Movi¬ 
ment Queer ja que va néixer als Estats 
Units arran del fet que el Moviment 
Gai (ja que era així com es deia) es¬ 
tava format per gais blancs, guapos, 
sense ploma, és a dir: normatius; i 
que, per tant, els marikes, bolleres, 
trans, drag queens, drag kings, en 
quedaven al marge. Així va néixer el 
Moviment Queer, que englobava to¬ 
tes les persones que eren rebutjades 


Concentració contra l'homofòbia 
el passat març a Berga 


tant per la societat com pel col·lectiu 
existent. 

El Moviment LGTB segueix en perío¬ 
de de deconstrucció ja que segueix 
havent-hi transfòbia, bifòbia, plumo- 
fòbia, i fins i tot, lesbòfobia, dins del 
propi col·lectiu. Si això passa dins del 
col·lectiu no és de sorprendre tota la 
LGTBfòbia que està present a la so¬ 
cietat. Per totes aquestes raons us 
convidem a revisar els vostres privile¬ 
gis de cis-hetero. En aquesta pàgina 
us deixem alguns d'aquests privilegis 
perquè hi reflexioneu. 

Invisibilització trans 

La part del LGTB més invisibilitzada 
són les persones trans. Al contrari 
del que es creu, la identitat de gè¬ 
nere no és binària (home-dona) ni 
està determinada pels genitals ni els 
cromosomes. La identitat de gènere 
no és igual a sexe: sexe són genitals; 
identitat de gènere és com tu et sents 
enfront a la societat. 

A Occident, des del principi dels 
temps han existit uns rols de gènere 
que han anat variant però sempre 
amb la dicotomia home-dona; és a 
dir: una persona neix i en conseqúèn- 
cia dels seus genitals se li assigna un 
"pack" de coses que ha de fer i de 


coses que li han d'agradar. Però la re¬ 
alitat és molt diferent: descobrim que 
no només hi ha dos gèneres, que n'hi 
ha molts més (de fora d'aquesta dico¬ 
tomia els més coneguts són agènere, 
tercer gènere, gènere neutre, gènere 
fluid, maverique i bigènere). De fet, 
fora d'Occident diversos dels gèneres 
no binaris estan presents a la societat. 
La forma de fer més fàcil l'existència 
a les persones trans és tractar-les pel 
pronom que desitgen, pel seu verita¬ 
ble nom, i no pel que l'hi van assignar 
al néixer. Per algunes persones això 
pot semblar obvi, però les persones 
que vivim aquesta realitat veiem que 
no és una cosa òbvia per a la majoria 
de la societat. 

Per acabar, vull dirigir-me a les per¬ 
sones LGTB que ens estiguin llegint 
i dir-vos que no esteu soles, i que 
heu d'estar orgulloses de ser el que 
sou, que us empodereu, que és nor¬ 
mal tenir por però és important que 
totes lluitem per una societat sense 
LGTBfòbia. 


*Nota de les persones autores: 

Hem decidit no incloure la "I" de Interse- 
xualitat dins de les sigles de LGTB perquè 
tant nosaltres com la pròpia gent interse- 
xual afirmen que no formen part del col- 
lectiu. 


Alguns privilegis heteronormatius... 


La teva orientació sexual i identitat de gènere és 
definida com a «natural» des que neixes. 

No has de «sortir de l'armari». 

No has de justificar la teva identitat o buscar la legi¬ 
timat de la teva orientació. 

El teu dret a tenir parella no es qüestiona mai. 

No et faran fora de la feina per la teva orientació o 
identitat de gènere. 

No tindràs por de patir violència per la teva orienta¬ 
ció o identitat de gènere. 

No tindràs por de perdre la teva família, els teus 
amics o el seu suport econòmic per ser LGTB. 

Pots parlar de tu, de la teva vida, dels teus senti¬ 
ments, sense por a «sortir de l'armari» sense voler. 


Tens l'oportunitat de reflexionar sobre els teus privi¬ 
legis, sense viure l'opressió. 

Miguel Gómez 

Manresa, maig de 2017 

El maig de 1937 la Guàrdia d'Assalt 
va intentar ocupar la central de la Te¬ 
lefònica de Barcelona. Això va provo¬ 
car un enfrontament armat que es va 
estendre ràpidament per tota la ciutat 
i d'altres pobles del voltant de la capi¬ 
tal durant sis dies que serien coneguts 
com els Fets de Maig. Aquest article 
pretén donar a conèixer la resposta 
revolucionària del poble de Cardona. 

El període republicà 

L'explotació de la mineria de Cardona 
va començar als anys vint, provocant 
l'arribada al poble de centenars de 
famílies treballadores del sud de la Pe¬ 
nínsula Ibèrica que s'instal·larien a la 
barriada de La Coromina. Al poble ja 
existia un sindicat d'oficis adherit a la 
CNT, però a finals de 1930 es fundaria 
el Sindicat Únic Miner que immediata¬ 
ment prendrà el lideratge del sindica¬ 
lisme local degut al seu gran nombre 
d'afiliats. 

La vaga minera de la primavera-estiu 
de 1931 va haver de ser sufocada per 
300 soldats de l'exèrcit dirigits pel 
general Batet i 56 miners van resultar 
acomiadats 1 . D'aquesta vaga tenim un 
relat a Solidaridad Obrera: "los obreros 
nos incautamos las minas y formamos 
guardias contínuas para poder respon- 
der del orden de todo" 2 . La CNT era 
vista com el sindicat unitari del prole¬ 
tariat i a l'agost la CNT comptava amb 
uns 1.400 afiliats, que era pràctica¬ 
ment tota la classe obrera local. 

Com altres pobles de la comarca el 
gener de 1932 els miners es van unir 
al moviment insurreccional que havia 
començat a Fígols. Els insurrectes van 
fer-se amb el control del poble i van 
proclamar el comunisme llibertari. El 
sindicat va quedar clausurat mesos 
després de la derrota de la insurrec¬ 
ció, i al poble va iniciar-se una desle- 
gitimació sistemàtica de la CNT i de 
l'anarquisme que aquests no van po¬ 
der contrarestar. És durant aquestos 
mesos quan arrelaria un sindicat de la 
UGT, que organitzaria el sector fabril- 
tèxtil, i també apareixeria el BOC. 

El març de 1933 la CNT de Cardona 
comptava amb només 475 afiliats. 
Malgrat la crisi, el Sindicat Únic Miner 
encara era capaç d'efectuar movi¬ 
ments vaguístics com el de l'abril de 

1933 quan 139 miners es van tancar 
a una galeria de la mina a 700 metres 
sota terra durant dues setmanes. Tam¬ 
bé va poder sumar-se al moviment del 
8 de desembre de 1933. El març de 

1934 els 800 miners van tornar a fer 
vaga i 44 miners es tornarien a tancar 
a la mina. Això tindria conseqüències 
desprès dels fets d'Octubre del 34 i un 
centenar de miners serien acomiadats. 


No s'entén aquest període sense 
veure l'abast de l'anarquisme local, 
que era el motor de la CNT. Al poble 
existia una federació local de la FAI 
composta per grups d'afinitat creats 
entre 1932 i 1934: Adelante, Justícia 
y Libertad, Maximiliano Puertas, Amor 
y Libertad i el grup artístic llibertari 
Luz y Amor. Potser la CNT havia per¬ 
dut l'hegemonia sindical, però alhora 
havia afinat molt la seva naturalesa 
polític-sindical. Si la CNT tenia uns 500 
afiliats, caldrà tenir en compte que 
aquests ja s'identificaven plenament 
amb l'anarquisme. 

La CNT no va prendre cap decisió com 
a organització de cara a les eleccions 
de febrer de 1936, però no va veu¬ 
re amb mals ulls el fet que centenars 
d'afiliats votessin a ERC. Es veia molt 
necessari tornar a una situació de le¬ 
galitat i els vots cenetistes van ser clau 
per derrotar a la Lliga, que a Cardona 
tenia un discurs d'ultradreta. 

Al Congrés de Saragossa del 36 va 
anar en Martin Zomeno com a delegat 
del Sindicat Únic, que ara representava 
només 200 afiliats. Podem veure una 
gran caiguda, que no obstant es recu¬ 
peraria setmanes després arribant al 
juliol amb una afiliació semblant a la 
de 1933. 

Guerra i revolució 

D'aquesta manera arribem al 19 de ju¬ 
liol. Al poble en principi tot va restar 
tranquil i un grup mal armat de miners 
va anar a Solsona, on la situació no es¬ 
tava gens clara degut a la forta presèn¬ 
cia de persones de dretes. Un altre as¬ 
pecte de l'arribada de la guerra al po¬ 
ble va ser l'enviament d'un camió amb 
6tn. d'explosius a Barcelona, el 20 de 
juliol. Havia miners cardonins entre la 
partida de voluntaris que va baixar de 
Fígols, Súria i Sallent per ajudar a la de¬ 
rrota de la sublevació militar. Aquests 
«dinamiters» sortirien amb la Columna 
Durruti cap a l'Aragó el 24 de juliol. 

Durant els dies de juliol i agost van 
funcionar al poble dos comitès: el de 
Cardona i el de La Coromina. El primer 
dirigit per l'Ajuntament (ERC) i l'altre 
per la CNT. A finals d'agost tots dos 
comitès es van fusionar passant a es¬ 
tar dirigits per l'alcalde Josep Torrents, 
però tenint molt pes els sindicats 3 . La 
CNT controlava el consell de defensa 
del poble, compost de 4 membres de 
CNT (Agustí Galera, Martí Zomeno, 
Josep Cortez i Manuel Medran) i 3 
d'UGT. 

Les expropiacions van ser immediates, 
atès que algunes persones de dretes 
van abandonar el poble. Alguns co¬ 
merços serien agrupats en la Coope¬ 


rativa Única Popular, el local de la qual 
estava situat a la casa de l'exalcalde 
Torres. El serveis quedarien socialitzats 
entre els dos sindicats. I per suposat, 
quedarien col-lectivitzades les fàbri¬ 
ques (La Plantada, Gallifa i El Paperer) i 
les mines (Unió Espanyola d'Explosius, 
que desprès es dirà Explotacions Potàs- 
siques Col·lectivitzades). UGT des de la 
conselleria d'economia impulsaria una 
cooperativa de construcció. 

Un factor a tenir en compte era que al 
camp encara no havia arribat l'esperit 
col·lectivitzador i els pagesos no sim¬ 
patitzaven gaire amb els obrers "ateus, 
extremistes i dinamiters" de la CNT que 
veien com estrangers. La majoria de la 
pagesia ingressaria a Unió de Rabas- 
saires. 

Els Fets de Maig 

Tot començà a finals del mes d'abril 
amb un grup de milicians de la Co¬ 
lumna Terra i Llibertat que estaven al 
poble de permís. Des de la Cerdanya 
arriben notícies dels enfrontaments 
entre revolucionaris i contrarevolucio- 
naris i un grup anirà a Bellver, on el 27 
tindrà lloc un fort enfrontament armat, 
morint Antonio Raja, de les JJLL de Car¬ 
dona, cosa que electritzaria l'ambient. 
D'aquesta manera quan arriben les no¬ 
tícies de Barcelona dels Fets de Maig 
els revolucionaris prendrien la central 
telefònica i establirien una vigilància 
per tot el poble. D'aquest ambient 
els cenetistes notarien un moviment 
sospitós de la gent de les Joventuts 
d'Esquerra Republicana i els rabassai- 
res. 

Així, al local dels rabassaires 
s'ajuntarien 150 persones la tarda del 
dia 4 de maig. A la vegada, Navarro, 
conseller de defensa, va descobrir un 
membre d'ERC portant un fusell a la 
trobada. De manera que els llibertaris 
pensaven que es tractava d'un com¬ 
plot per prendre el poble i actuarien 
d'immediat. Desprès de la finalització 
de l'acte d'ERC, un grup de cenetistes 
armats van anar al local i se situarien a 
fora. De cop i volta, algú va efectuar 
uns trets de fusell des de les finestres 
del local ocasionant un mort, José To¬ 
rres Martínez, de la CNT. Immediata¬ 
ment els cenetistes atacarien el local 
fins la rendició de tothom. En el tiro¬ 
teig es va produir un mort, rabassaire, i 
dos ferits. L'atac estava dirigit per Jesús 
Torres 4 . 

De manera que a la nit del 4 al 5 de 
maig els llibertaris dirigits pel conseller 
de defensa, Navarro, prendran el con¬ 
trol del poble. Els revolucionaris van 
detenir 17 membres del bàndol catala¬ 
nista a l'enfrontament del dia anterior, 
però posteriorment la xifra seria més 


gran. L'alcalde quedaria revocat per 
l'oposició de CNT, UGT i POUM que 
convocarien un nou consell municipal 
format per aquestes organitzacions, 
presidit per Navarro. ERC i UR retirarien 
els seus representants com a protesta. 

Dies desprès es procediria a acomiadar 
a la gent d'ERC que treballava a les mi¬ 
nes. Tot això va provocar l'espantada 
de la gent que no era partidària de 
la revolució i unes 200 persones van 
abandonar el poble. Cardona quedaria 
en poder dels "incontrolats", com els 
deia "El Dia" de Manresa, fins el mes 
de juliol 5 . 

Al juliol, un grup de la guàrdia d'assalt 
enviat des de Manresa i capitanejat 
per Marcel Augés intentaria prendre el 
control de la situació però seria derro¬ 
tat. Uns dies desprès vindria una nova 
expedició que, aquest cop sí, detindria 
diversos membres del consell que van 
ser enviats al jutjat de Berga. Durant el 
trasllat se'ls identificarien uns guàrdies 
que eren de la CNT de València que in¬ 
tenten tranquil·litzar els revolucionaris. 
No obstant això, 20 companys armats 
van protegir els detinguts fins les de¬ 
pendències de la presó de Berga. For- 
tich recorda que el comitè de suport 
de Berga es portaria molt bé amb ells i 
que Josep Ester els va proporcionar fins 
i tot unes pistoles al segon dia d'estar 
presos. 

Aquesta situació anòmala, revolu¬ 
cionària, duraria fins l'octubre. Després 
de la detenció de Navarro seria Paulino 
Lorente (UGT) qui assumiria el con¬ 
sell municipal. Però a partir d'octubre 
s'instal·laria un batalló de l'exèrcit al 
poble i l'Ajuntament seria ocupat suc¬ 
cessivament per dos alcaldes comunis¬ 
tes assignats per la Generalitat: Llorenç 
Sanz i Josep López. 

Conclusions 

La historiografia cenetista mai es va 
preocupar de recuperar els Fets de 
Maig de Cardona, ja que anava en 


contra de la línia oficial. Però tampoc 
va ser un motiu d'especial record pels 
militants que els van protagonitzar. 
Quan parlen de la revolució es refe¬ 
reixen al 19 de juliol, no al 4 de maig 
de 1937, probablement per que la 
resposta revolucionària va ser casual 
i no estava en absolut preparada. Els 
revolucionaris cardonins no eren cons¬ 
cients del que estaven fent. De ser-ho, 
haurien contagiat tot l'Alt Llobregat i 
el Cardener ni van preparar la defensa 
del poble. 

La victòria del bàndol revolucionari de 
Cardona el 4 i 5 de maig els va donar el 
poder. Però prendre el poder volia dir 
la guerra total contra totes les forces 
polítiques contrarevolucionàries (com 
era el cas d'ERC, que literalment se la 
va «fer fora del poble»). Estava prepa¬ 
rada la CNT per fer això a gran escala? 
Aquest és el gran dilema de 1936-37. 


1. SERRA i CARNÉ, Jaume. El moviment obrer al 
Bages i Berguedà durant la Segona República. 
Centre d'Estudis del Bages, 1988. p. 43 

2. Solidaridad Obrera, 24/07/1931 

3. Composició del Consell Municipal, octubre 
de 1936: Josep Torrens (ERC), Presidència; Jo¬ 
sep Navarro (CNT), Defensa i Guerra; Economia, 
finances i cultura: Joaquim Martí (ERC) i Martí 
Zomeno (CNT); Ginés López (CNT), Proveïments; 
Manuel Athane (UGT), Treball; Paulino Lorente 
(UGT), Transports; Ramon Gisperts (ERC), Sani¬ 
tat; Joan Rovira (UR) i Josep Vila (UR), Agricultu¬ 
ra; Zomeno (CNT), Dipositari Municipal. 

4. Informació extreta del procés penal efectuat 
pel jutge Alfonso R. Dranguet de Berga, Apuntes 
aclaratorios para la correspondiente instrucción 
del sumario N° 14 del 1937 del juzgado de Ber¬ 
ga, Sobre rebelión en Cardona el día 5 de mayo 
último pasado. MAD 462/27 n° 16 Archivo His- 
tórico Nacional de Salamanca. Proporcionat per 
Josep Quevedo. 

5. Aquesta revolta fou única en tot Catalunya. 
Malgrat això no està historiada. Es pot seguir a 
les pàgines de "El Dia" (diari d'Esquerra Repu¬ 
blicana) del 5, 15, 18, 20, 22 de maig i del 10 
i 12 de juny. Els diaris del POUM i la CNT de la 
comarca van ignorar totalment aquesta revolta 
revolucionària. 

35 anys de construcció d'Alternatives a Manresa 


però, havia pogut defensar els incidents que es dugueren a terme per 
intentar que el diari Springer no es distribuís després de l'atemptat 
contra el líder estudiantil Rudi Dutschke: < La protesta 
és quan dic: "això i allò no m'agrada". La resistència, és quan m'ocupo 
que això i allò no m'agrada deixi de succeir. >; 

La seva participació en l'acció d'alliberament d'Andreas Baader i Gu- 
drun Ensslin condemnats per cremar uns grans magatzems la con¬ 
duïren inexorablement a la clandestinitat. Les influències ideològiques 
de les guerrilles llatinoamericanes i la duresa de la guerra del Vietnam 
entre altres, la impulsaren també a prendre partit. Formaren les RAF 
(Fracció de l'Exèrcit Roig), que enfocà les seves accions sobretot en 
la lluita internacionalista seguint els principis de "portar la guerra a 
casa", operant contra les bases militars que participaven de les guerres 
imperialistes. Alguns dels seus membres foren abatuts a trets. Ella, com 
la majoria, acabà a la presó, on se'ls hi aplicaren les mesures especials 
de la tortura blanca. Després d'una pantomima de procés judicial i les 
reiterades vagues de fam dels processats per defensar els seus drets, 
aparegué suïcidada a la seva cel·la en un fosc cas que encara avui 
genera controvèrsia. 


FMA 

Manresa, 2017 
Autoedició 


Manresa, maig de 2017 


M.R. 


El mes d'agost passat es va celebrar la 25a edició de la Festa Major Alternativa 
de Manresa (FMA). Fent càlculs ens n'anem a l'estiu del 1992. Just un mes 
abans havien començat les Olimpíades a Barcelona i havien permès especular 
a tort i a dret amb aquesta excusa, dos mesos després que la ràtzia repressora 
engegada per l'Estat espanyol contra l'independentisme combatiu s'emportés 
tres manresans a la presó, un any i mig després que esclatés la Guerra del Golf 
i el moviment antimilitarista i insubmís (amb molt pes a la comarca) arribés al 
seu auge, dos anys després que s'obrís l'Ateneu Popular La Seca com a conse¬ 
qüència d'un atac feixista amb forma de bomba que va fer volar pels aires el 
Centre Alimara (un pis situat al mig de Manresa on es reunia l'MDT, els CSPC, 
l'Assemblea Antimilitarista del Bages o el Comitè de Solidaritat amb Nicaragua) 
i tres anys després que se celebrés el primer Rock Antirepressiu a la Pista Castell 
demanant la llibertat d'en Sebas i en Marcel·lí. 


Feia anys, doncs, que a Manresa es coïen coses. Col·lectius independen¬ 
tistes i llibertaris feien front al feixisme que actuava impunement al carrer i 
s'organitzaven per aturar els cops repressius vinguts de l'Estat. En aquest con¬ 
text s'organitza la primera edició de l'FMA de manera, gairebé, improvisada. 
25 anys després és un referent a la ciutat i a moltes viles i pobles del país. Però 
l'Alternativa acaba sent un reflex d'una bona part de les lluites socials que 
es duen a terme a la ciutat durant l'any: es creen col·lectius nous, s'okupen 
centres socials, s'engeguen campanyes, es fan assemblees, manifestacions i 
concerts. 


'"Des de la Reserva' és un recull cronològic 
dels fets més rellevants que han passat a 
Manresa relacionats amb els 
moviments socials" 


Des de la Reserva, títol que serveix per homenatjar a Cabrianes MC, una de les 
bandes pioneres de la música combativa catalana amb base al Bages, és un 
recull cronològic dels fets més rellevants que han passat a Manresa relacionats 
amb els moviments socials. El balanç acaba sent de 35 anys, del 1981 al 2016. 
Hem escollit començar el 1981 perquè és quan, arran de la detenció d'en Pere 
Bascompte, es crea el primer nucli dels Comitès de Solidaritat amb els Patriotes 
Catalans. En aquest moment l'esquerra independentista marca discurs propi i 
es trenquen dinàmiques i lligams vinculats a les lluites per les llibertats gestades 
durant la mal anomenada Transició. A partir d'aquí s'articula el moviment: hi ha 
acampades per la pau en contra la caserna militar que es volia instal·lar a Raja¬ 
dell, apareixen els primers insubmisos, es fa campanya contra l'OTAN, es creen 
l'MDT i l'Skabetxina, el primer col·lectiu llibertari modern influenciat clarament 
per l'escena barcelonina (onada punk, okupacions, fanzines...). 

Aquest recull, elaborat de manera col·lectiva per molta de la gent que ha vis¬ 
cut aquesta Manresa tan sovint silenciada, pretén donar valor a la feina feta. 
Fer-nos un petit autohomenatge i, alhora, explicar dignament la història dels 
moviments socials. Mirar enrere per entendre el present i traçar el futur, aquest 
és l'objectiu. 


Ulrike Meinhof 

La biografia 

Jutta Ditfurth 
Manresa, 2017 
Tigre de Paper 


Manresa, juny de 2017 


FAR(t) 


El llibre descriu el recorregut vital d'UIrike Meinhof de pe a pa. Preci¬ 
sament una de les crítiques que podríem fer és l'extrema minuciositat 
amb què relata les primerenques fases de la seva vida. Crec que és ne¬ 
cessari contextualitzar mínimament en l'àmbit històric i exposar algu¬ 
nes vivències personals, però l'inici resulta una lectura una mica feixu¬ 
ga que pot fer que algunes lectores abandonin el llibre d'avant mà. 
Algunes de les relacions que s'hi descriu aporten poc d'interessant, 
incloses segurament per assegurar que el relat sigui vist com a fidedig¬ 
ne i informat. En cas d'un hipotètic avorriment, animo a continuar o 
a saltar les pàgines fins a arribar a la Meinhof activista del moviment 
antinuclear, punt de no-retorn en què l'obra literària t'absorbeix. 


"Ulrike Meinhof, la biografia" realitza 
de forma curosa un repàs a la vida 
de la militant que es convertí en una 
de les veus més interessants de la 
República Federal Alemanya de post¬ 
guerra. 


Un altre punt feble podria la sensació de buit que et deixa en acabar. 
Pràcticament l'obra acaba amb la mort d'UIrike, cosa comprensible si 
no fos per tot el llegat que creiem que deixà. No diu res de la sego¬ 
na i la tercera generació de la RAF, de tota l'escena de l'autonomia 
alemanya, de com continuaren altres companyes la lluita que alguns 
engegaren. 


Néta d'avis socalistes per part de pare 
i de cristians evangèlics nacionalistes 
alemanys per part de mare, Meinhof 
visqué els primers anys de la seva 
vida sota el règim nacional-socialista 
en una família econòmicament (prou) 
benestant d'una regió tradicional¬ 
ment conservadora. 

Orfe aviat, tingué l'oportunitat 
d'anar a la Universitat on es convertí 
en opositora a l'armament nuclear 
emparant-se encara en la teologia 
evangelista. De mica en mica, entrà 
en contacte amb les idees socialistes 
a través del sindicat d'estudiants, on 
jugà un paper preponderant en la 
creació d'un Comitè Local. Prendre 
consciència del sistema opressiu en 
què vivia en el qual el KPD (Partit 
Comunista Alemany) era il·legal i els 
posicionaments cada cop més am¬ 
bigus del Partit Social-Demòcrata, la 
feren apropar als sectors comunistes. 
Participà en la revista de referència 
Konkret, on es consolidà com una 
de les veus més lúcides i influents de 
l'esquerra contestatària que derivà en 
la denominada "oposició extraparla¬ 
mentària". Molts dels seus articles o 
reportatges serviren per dotar de con¬ 
tingut i impulsar lluites, com les ma¬ 
nifestacions contra la visita del xa de 
Pèrsia a Alemanya, les protestes con¬ 
tra les mesures policials d'excepció 
o els motins que s'originaren contra 
les horribles condicions que es vivien 
en els centres de menors. La deriva 
autoritària de la revista, el paper de 
l'URSS en la Primavera de Praga o els 
titulars amb alt contingut sexista, la 
feren allunyar de la publicació. Abans 


Amb tot, el llibre evidencia a través del recorregut personal moltes 
contradiccions d'una societat alemanya canviant. Aprofita les figures 
d'algunes de les familiars de Meinhof que participaren per activa o per 
passiva del règim nacional-socialista per demostrar la fàcil reintegració 
sense pràctiques conseqüències per a moltes alemanyes després de la 
caiguda del nazisme, recordant-nos inevitablement les paraules que 
Hanna Arendt desglossava en el seu llibre sobre la "banalitat del mal". 
Albira les diferències ideològiques i pràctiques d'una esquerra que es 
polaritzà cada vegada més en uns anys convulsos on els grups armats 
emergiren amb major o menor mesura arreu del planeta. Interpel·la 
indirectament a les lectores amb moltes de les reflexions que sorgiren 
d'aquells anys, on malgrat les òbvies diferències podríem buscar certs 
paral·lelismes. Recupera la vida militant no només d'una lluitadora, 
sinó de tota una generació. I ens incòmode tot recordant que per al¬ 
gunes la lluita per un món millor (amb les eines equivocades o no) fou 
una lluita a mort. 

És per tant, i sense cap mena de dubte, un llibre recomanable. 



Vols col·laborar 
amb nosaltres? 


Si vols escriure articles, col·laborar amb la 
revista o anunciar-te pots contactar-nos a: 

info@pesolnegre.info o a través de Twitter a 

@elpesolnegre 

PARLEM AMB... 

Jaume Croselles 


De memòria 

Manresa, març de 2017 

Un amic ens avisa de què a la residèn¬ 
cia de l'Hospital de Sant Andreu de 
Manresa hi està ingressat des de fa 
uns quants mesos un home que va ser 
voluntari a la Columna Terra i Llibertat. 
En saber-ho, de seguida, l'anem a 
entrevistar. 

Resulta ser un senyor molt afable i 
rialler, el seu nom és Jaume Croselles. 
Malgrat arribar quasi els 100 anys, té 
una memòria admirable. Cofoi per 
la vida intensa viscuda, ens diu: «mai 
no he estat sol, sempre he tingut el 
passat». 

Com et dius? I on vas néixer? 

Em dic Jaume Croselles i vaig 
néixer a Sallent el 1917. El cog¬ 
nom ve de Crouselles, de l'època 
dels pirates pagats per la colònia 
anglesa. 

De què treballaves i quan et vas sin¬ 
dicar? 

Em vaig posar a treballar 
d'oficinista en una fàbrica de 
licors petita amb 10 anys i mig. 
Recordo moltes vagues d'allà 
Sallent. Però la meva empresa 
era una fàbrica petita i allà no en 
vam fer cap. L'amo era el senyor 
Noguera, i al veure que ens 
volíem sindicar, ens va dir que 
ho féssim a la UGT per què era 
més suau que no pas la CNT, que 
era revolucionària. Però els meus 
amics eren de la CNT: pertanyien 
als grups d'acció i havien tingut 
topades amb la Guàrdia Civil. Un 
cop esclatà la guerra li vaig dir al 
meu pare: afilia'm a la CNT, que 
amb la UGT mai no hi he tingut 
cap tracte. I me'n vull anar amb 
la brigada cenetista de la Colum¬ 
na Terra i Llibertat. 

Com vas viure el 19 de juliol de 1936? 

A sallent hi van haver disturbis 
el 19 o el 20 de juliol. Jo aquella 
època no formava part encara 
del sindicat, estava treballant. 
Recordo un dissabte al vespre 
que hi van haver revoltes amb la 
Guàrdia Civil. Jo estava de ball 
i ens el van tancar. Ballava amb 
una noia a qui aquella nit li van 
matar un germà. Hi havia hagut 
tirotejos entre el sindicat i una sa¬ 
gristia de capellans, que quedava 
a davant mateix, a una distància 
de carrer. Entre els cenetistes 
hi havia un tal Codina, amb qui 
després vam marxar junts cap a 
França. 


Vas decidir marxar al front amb la 

Columna Terra i Llibertat. 

Em vaig allistar amb la Columna 
Terra i Llibertat, que la majo¬ 
ria de gent era del Bages i del 
Berguedà. Em van dir que encara 
no tenia la edat per poder-me 
apuntar. Feia anys al cap de 15 
dies. Em van donar un fusell, un 
Màuser sense munició. El vam 
posar en un baül per guardar la 
roba. 

Vaig marxar al front des de Sa¬ 
llent. A casa meva en veure que 
marxava a més amb una arma, 
la meva germana va avisar a la 
meva mare: 

- Mare, que el Jaume se'n va! 

-1 que si et mataran, que allà 
maten a tothom! Ai, el teu pare. 

El meu pare el vaig trobar a la Bi¬ 
blioteca i em va dir: si creus que 
fas una bona obra, doncs enda¬ 
vant! Més aviat em va animar. 

De Sallent vam anar a Manresa. 
Allà el Passeig hi havia tot de 
gent assentada al terra. Allà es¬ 
tava ple de caixes de municions, 
que no omplien les cartutxeres 
però ja era alguna cosa. Vam 
anar a Barcelona, a l'estació de 
França. Ens van donar una llauna 
de sardines i un pa. I mai no 
havia menjat sardines i eren bo- 
níssimes. I de l'estació de França 
vam anar fins a Madrid. 

Quina tasca tenies a Madrid? 

Al començament no tenia cap 
tasca concreta. A Madrid ens hi 
vam estar vora dos mesos. Una 
de les coses que havíem de fer 
era evitar que s'emportessin l'or 
del Banc d'Espanya. D'allà vam 
anar al front de Vargas de Toledo. 

I allà, ens vam trobar amb la 
guàrdia d'assalt que portaven 
molta munició. Aquests si que va 
ser arribar i ja esperaven uns tancs 
de la cavalleria de Franco. I clar, 
nosaltres cagum déu només amb 
un Màuser. Alguns allà Madrid 
havien anat a un polígon de tir, 
per entrenar-se. Però jo no hi vaig 
anar: vaig dir, ja ens entrenarem 
al front. 

Jo al ser oficinista em van requerir 
per escriure i jo sempre els hi deia: 
jo no vaig al front per ser cabo o 
tenir un càrrec. De cap manera. 

I de tan en tan em cridaven. 

En alguna ocasió, vaig haver 
de fer croquis de les posicions 


enemigues. I a Madrid va ser 
quan se' m va ocórrer crear el 
què n'hi dic servei d'estadística. 
M'encarregava d'apuntar els 
noms de la gent del front, i em 
feia amb els noms dels seus fami¬ 
liars, per si passava alguna cosa 
poder-me comunicar amb ells. 
Que si algú moria i no sabíem ni 
qui era, no em semblava correcta. 
Era una cosa que no es feia. I 
un dia va venir el pagador i va i 
em dóna un duro mes diari. I li 
pregunto: carai, això per què és? 
Per què això d'estadística que has 
fet, ha estat una gran disposició 
teva. I ara això ha passat a la 
Generalitat. 

Quin paper tenien les dones 

al front? 

Amb nosaltres venien moltes 
mosses. No se si entre tot el Ba¬ 
ges i el Berguedà hi havia potser 
100 mosses (potser exagero). A 
última hora van dir que no servien 
per estar al front. Les van fer 
marxar. Entre aquestes, i això s'hi 
va trobar el Durruti, hi havia pros¬ 
titutes i en van afusellar alguna. 

Com vas viure el procés de 

militarització forçada de la 

Columna? 

Jo se que amb la militarització, 
primer ens van voler imposar 
caps, oficials i tot això. I nosal¬ 
tres érem anti-militaristes. I això 
ens va caure com un tiro. I a mi, 
vulguis o no vulguis, em van voler 
fer oficial i jo en principi em ne¬ 
gava tota l'estona. Recordo que 
em van dir: tu ara tens un càrrec, 
si no els agafem nosaltres, ens 
fotran tots els mandos comunis¬ 
tes a la brigada. Buscaven sempre 
posar-se en columnes anarquis¬ 
tes. I tan si com no em van fotre 
sergent. I ho vaig acceptar, però 
em vaig posar en el càrrec mes 
baix possible. Em van donar els 
galons i al arribar a casa els vaig 
fotre a la bassura. Pero clar, a 
l'hora de les pagues: la de sergent 
comparat amb la d'un tinent eren 
molt diferents. Mira que en vaig 
ser de burro per voler ser honrat 
amb les coses. Però no me'n vaig 
penedir. 

Va ser una època que vam tenir 
molts xocs. Hi va haver un xicot 
que es va fotre un tret al braç 
per poder marxar, estava fart de 
la guerra. I van passar el parte 
cap amunt fins al general. I el 
general, que estava al mando 
suprem, va voler seguir la llei i 
la llei era afusallar-lo. I el van 
afusellar els malparits. 

Nosaltres el volíem cuidar i no 
ens deixaven ni curar-lo. Això de 
lo militar es el què odio. Segons 
la llei militar el van afusellar. Va 
haver-hi un moment que ningú 
de nosaltres volia fer-ho. Però 
al final va sortir un malparit, 
que era d'Olesa, que hi va estar 
disposat. 


Vas viure els fets de maig del 

37'? 

Si. Jo anava a tot arreu amb una 
pistola. I pels fets de maig a Bar¬ 
celona, que hi havia barricades 
entre comunistes i anarquistes, 
jo portava la pistola. I pensava, 
ara nomes falta que passis 
per una barricada que sigui 
contrària, que sigui comunista. 
Però no em van dir res, em van 
deixar passar. Als fets de maig hi 
van haver molts morts. Hi vaig 
ser i hi vaig disparar. Nosaltres 
estàvem al cuartel dels Ducs 
em sembla que en deien. I just 
a davant, a Governació i tenien 
enfilada una metralladora i no 
podíem sortir. Van haver de 
posar un tanc a davant per 
poder sortir nosaltres i anar-nos 
escampant. 

Hi havia molta confusió, no sa¬ 
bies on disparar. Molts d'aquests 
morts no s'havien d'haver 
produït. Però el comunisme 
volia dominar i no podia. Va fer 
moltes coses per introduir-se: 
el cenetisme era molt mes fort 
i potent, teníem mes experièn¬ 
cia per haver estat al front. Els 
altres eren mes novells, però 
tenien armes de debò, molt mes 
potents. . 

I què vas fer quan entraren les tropes 

franquistes? 

Jo estava a casa amb tres o 
quatre mes. I va venir el meu 
pare que treballava als ferroca¬ 
rrils, a Sallent, i ens va comuni¬ 
car que havien entrat els fran¬ 
quistes a Manresa. I vam anar 
cap a França sense seguir cap 
camí ni res. Portàvem bitllets de 
mil pessetes que havien desme- 
rescutja bastant. Passàvem per 
cases de pagès i per 3 o 4 mil 
pessetes ens fotíem algun ànec, 
alguna gallina. De fet a vegades 
arribàvem i ja li havien fotut un 
tiro a algun animal. En un lloc, 
un que tenia farina ens va fer 
un pa ben bo. 

Un cop vam arribar a França, 
ens volien prendre les armes. 

I ens van portar a Argelers. I 
llavors al camp d'Antes, n'hi 
deien el camp dels catalans, 
que ja hi havia barraques de 
fusta, hi havia lavabos. Fins que 


van venir pagesos a buscar 
gent: agafaven els nois mes 
ferms. Amb dos o tres més 
ens va agafar l'alcalde d'un 
poble, Le Giscart. 

Tornares de França en ple fran¬ 
quisme 

Quan vaig tornar de França, 
portàvem documents de 
l'alcalde i de la comandàn¬ 
cia. Tot i això, al passar per 
la muntanya ens van apuntar 
5 Guàrdies Civils amb el 
fusell. Estàvem dins d'una 
barraca on estàvem i dos 
se'ns van enfilar a la teulada 
amb una bomba de mà. De 
cop i volta sentim un fort so¬ 
roll, d'una patada a la porta 
i la metralleta que no parava 
de moure-se-li a un Guàrdia 
Civil. I dic: coi, què passa. 
Tenim papers i tot en regla. 
Però aquella època anar pels 
pirineus era difícil, pensaven 
que érem maquis. Ja quan la 
cosa va estar calmada li vam 
preguntar: i si se t'hagués 
disparat l'arma? I ens va dir: 
oh, 2 maquis que m'hauria 
apuntat. 

Quina opinió li mereixen els anar¬ 
quistes de l'època? 

Els anarquistes d'aquella 
època eren admirats per mi. 
Un cop al passar la fron¬ 
tera, un gendarme em va 
preguntar: tu ets anarquista? 

I li vaig dir: no em sento 
suficient intel·ligent per 
ser-ho. I aquell gendarme 
es va quedar amb una cara, 
per què no s'esperava una 
contesta així. L'anarquisme 
era la completa allibera¬ 
ció de l'home. No fotre el 
què et dóna la gana, era 
l'alliberació però coneixent 
els deures d'un mateix. Alli¬ 
beració vol dir que no tens 
governants. 

Fa relativament poc han trobat 
explosius de la CNT a Sallent ama¬ 
gats rere l'envà d'una ermita. Què 
ens en pots dir? 

Pot ser perfectament... 
Perquè teníem molts bons 
amagatalls. I armes, 
tots en teníem una d'arma.. 













